Conradh Liospóin ag leasú an Chonartha ar an Aontas Eorpach agus an Chonartha ag bunú an Chomhphobail Eorpaigh, arna dhéanamh i Liospóin, an 13 Nollaig 2007 - PRÓTACAIL - B. Prótacail a chuirfear i gceangal le Conradh Liospóin - Prótacal Uimh. 1 ag leasú na bPrótacal atá i gceangal leis an gConradh ar an Aontas Eorpach, leis an gConradh ag bunú an Chomhphobail Eorpaigh agus/nó leis an gConradh ag bunú an Chomhphobail Eorpaigh do Fhuinneamh Adamhach - Iarscríbhinn - Táblaí comhghaoil dá dtagraítear in Airteagal 2 de Phrótacal Uimh. 1 ag leasú na bPrótacal atá i gceangal leis an gConradh ar an Aontas Eorpach, leis an gConradh ag bunú an Chomhphobail Eorpaigh agus/nó leis an gConradh ag bunú an Chomhphobail Eorpaigh do Fhuinneamh Adamhach



Official Journal 306 , 17/12/2007 P. 0165 - 0198



Prótacal Uimh. 1 AG LEASÚ NA bPRÓTACAL ATÁ I gCEANGAL LEIS AN gCONRADH AR AN AONTAS EORPACH, LEIS AN gCONRADH AG BUNÚ AN CHOMHPHOBAIL EORPAIGH AGUS/NÓ LEIS AN gCONRADH AG BUNÚ AN CHOMHPHOBAIL EORPAIGH DO FHUINNEAMH ADAMHACH TÁ NA hARDPHÁIRTITHE CONARTHACHA, ÓS MIAN LEO na Prótacail atá i gceangal leis an gConradh ar an Aontas Eorpach, leis an gConradh ag bunú an Chomhphobail Eorpaigh agus/nó leis an gConradh ag bunú an Chomhphobail Eorpaigh do Fhuinneamh Adamhach a chur in oiriúint do na rialacha nua a leagtar síos le Conradh Liospóin, TAR ÉIS COMHAONTÚ ar na forálacha seo a leanas, a chuirfear i gceangal le Conradh Liospóin: Airteagal 1 1) Leasaítear i gcomhréir le forálacha an Airteagail seo na Prótacail atá i gceangal leis an gConradh ar an Aontas Eorpach, leis an gConradh ag bunú an Chomhphobail Eorpaigh agus/nó leis an gConradh ag bunú an Chomhphobail Eorpaigh do Fhuinneamh Adamhach agus a bheidh i bhfeidhm ar an dáta a dtiocfaidh an Conradh seo i bhfeidhm. A. LEASUITHE COTHROMÁNACHA 2) Beidh feidhm ag na leasuithe cothrománacha a leagtar síos i bpointe 2 d'Airteagal 2 de Chonradh Liospóin, cé is moite de phointí (d), (e) agus (j) de, maidir leis na Prótacail dá dtagraítear san Airteagal seo. 3) Sna Prótacail dá dtagraítear i bpointe 1 den Airteagal seo: (a) cuirtear an méid seo a leanas in ionad na míre deiridh de na brollaigh: "TAR ÉIS COMHAONTÚ ar na forálacha seo a leanas, a chuirfear i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh". Ní bheidh feidhm ag an bhfomhír seo i gcás an Phrótacail maidir le comhtháthú eacnamaíoch agus sóisialta ná i gcás an Phrótacail maidir leis an gcóras craolacháin phoiblí sna Ballstáit. Déanfar an Prótacal ar Reacht Chúirt Bhreithiúnais an Aontais Eorpaigh, an Prótacal maidir le suímh institiúidí an Aontais Eorpaigh agus suímh comhlachtaí, oifigí, gníomhaireachtaí agus ranna áirithe de chuid an Aontais Eorpaigh a shocrú, an Prótacal maidir le hAirteagal 40.3.3 de Bhunreacht na hÉireann agus an Prótacal ar phribhléidí agus díolúintí an Aontais Eorpaigh a chur i gceangal freisin leis an gConradh ag bunú an Chomhphobail Eorpaigh do Fhuinneamh Adamhach; (b) cuirtear "Aontais" in ionad an fhocail "Comhphobail" agus déantar aon oiriúnuithe gramadaí is gá air. 4) Sna Prótacail seo a leanas, cuirtear an leagan cuí gramadaí de na focail "na Conarthaí" agus "na Conarthaí seo" in ionad an leagain chomhfhreagraigh de na focail "an Conradh" agus "an Conradh seo" agus cuirtear tagairt do na Conarthaí in ionad na dtagairtí don Chonradh ar an Aontas Eorpach agus/nó don Chonradh ag bunú an Chomhphobail Eorpaigh: (a) sa Phrótacal ar Reacht Chúirt Bhreithiúnais an Aontais Eorpaigh: - in Airteagal 1 (lena n-áirítear tagairtí don Chonradh AE agus don Chonradh CE); (b) sa Phrótacal maidir le Reacht an Chórais Eorpaigh Bhainc Cheannais agus an Bhainc Cheannais Eorpaigh; - sa dara fomhír nua d'Airteagal 1.1; - sa chéad fhomhír d'Airteagal 12.1; - in Airteagal 14.1 (an dara lua den Chonradh); - sa dara fomhír d'Airteagal 14.2; - sa dara fleasc d'Airteagal 34.1; - in Airteagal 35.1; (c) sa Phrótacal maidir leis an nós imeachta um easnamh iomarcach: - sa dara habairt d'Airteagal 3; (d) sa Phrótacal maidir le forálacha áirithe a bhaineann leis an Danmhairg: - sa dara habairt de phointe 2, a athuimhrítear mar phointe 1; (e) sa Phrótacal ag lánpháirtiú acquis Schengen i gcreat an Aontais Eorpaigh: - sa séú haithris a ndéantar an cúigiú haithris di; - in Airteagal 1; (f) sa Phrótacal maidir le tearmann do náisiúnaigh de chuid Bhallstáit an Aontais Eorpaigh: - sa séú haithris a ndéantar an seachtú haithris di; (g) sa Phrótacal maidir le maoin a fháil sa Danmhairg: - san fhoráil aonair; (h) sa Phrótacal maidir leis an gcóras craolacháin phoiblí sna Ballstáit: - san fhoráil aonair; (i) sa Phrótacal maidir leis na hiarmhairtí airgeadais toisc Conradh CEGC a dhul in éag agus leis an gCiste Taighde um Ghual agus Cruach: - in Airteagal 3. 5) Sna Prótacail agus sna hIarscríbhinní seo a leanas, cuirtear tagairt don Chonradh ar Fheidhmiú an Aontais Eorpaigh in ionad na bhfocal "den Chonradh" agus "den Chonradh seo": (a) sa Phrótacal maidir le Reacht an Chórais Eorpaigh Bhainc Ceannais agus an Bhainc Cheannais Eorpaigh: - in Airteagal 3.1; - in Airteagal 4; - in Airteagal 6.3; - in Airteagal 7; - in Airteagal 9.1; - in Airteagal 10.1; - in Airteagal 11.1; - in Airteagal 14.1 (an chéad lua den Chonradh); - in Airteagal 15.3; - in Airteagal 16, an chéad mhír; - in Airteagal 21.1; - in Airteagal 25.2; - in Airteagal 27.2; - in Airteagal 34.1, sa fhrása tosaigh; - in Airteagal 35.3; - in Airteagal 41.1, a athuimhrítear mar Airteagal 40.1, sa chéad fhomhír; - in Airteagal 42, a athuimhrítear mar Airteagal 41; - in Airteagal 43.1, a athuimhrítear mar Airteagal 42.1; - in Airteagal 45.1, a athuimhrítear mar Airteagal 44.1; - in Airteagal 47.3, a athuimhrítear mar Airteagal 46.3. (b) sa Phrótacal maidir leis an nós imeachta um easnamh iomarcach: - san abairt réamhráiteach in Airteagal 1; (c) sa Phrótacal maidir leis na critéir um chóineasú dá dtagraítear in Airteagal 121 den Chonradh ag bunú an Chomhphobail Eorpaigh: - sa chéad abairt d'Airteagal 1; (d) sa Phrótacal maidir le forálacha áirithe a bhaineann le Ríocht Aontaithe na Breataine Móire agus Thuaisceart Éireann: - sa dara fomhír de phointe 6, a athuimhrítear mar phointe 5; - san abairt réamhráiteach de phointe 9, a athuimhrítear mar phointe 8; - sa dara habairt de phointe (a) de phointe 10, a athuimhrítear mar phointe 9; - i bpointe 11, a athuimhrítear mar phointe 10; (e) sa Phrótacal maidir le comhtháthú eacnamaíoch agus sóisialta: - sa chúigiú haithris déag a ndéantar an t-aonú haithris déag di; (f) in Iarscríbhinní I agus II: - i gceannteideal an dá Iarscríbhinn. 6) Sna Prótacail seo a leanas, cuirtear "den Chonradh sin" in ionad "den Chonradh seo": (a) sa Phrótacal maidir le Reacht an Chórais Eorpaigh Bhainc Cheannais agus an Bhainc Cheannais Eorpaigh: - in Airteagal 3.2; - in Airteagal 3.3; - in Airteagal 9.2; - in Airteagal 9.3; - in Airteagal 11.2; - in Airteagal 43.2, a athuimhrítear mar Airteagal 42.2; - in Airteagal 43.3, a athuimhrítear mar Airteagal 42.3; - in Airteagal 44, a athuimhrítear mar Airteagal 43, sa dara mír; (b) sa Phrótacal maidir leis an nós imeachta um easnamh iomarcach: - san abairt tosaigh in Airteagal 2; (c) sa Phrótacal maidir leis na critéir um chóineasú dá dtagraítear in Airteagal 121 den Chonradh ag bunú an Chomhphobail Eorpaigh: - in Airteagal 2; - in Airteagal 3; - sa chéad abairt d'Airteagal 4; - in Airteagal 6; (d) sa Phrótacal maidir le forálacha áirithe a bhaineann le Ríocht Aontaithe na Breataine Móire agus Thuaisceart Éireann: - sa dara fomhír de mhír 7, a athuimhrítear mar mhír 6; - i bpointe (c) de mhír 10, a athuimhrítear mar mhír 9. 7) Sna Prótacail seo a leanas, cuirtear "ag gníomhú di trí thromlach simplí," isteach i ndiaidh "an Chomhairle": (a) sa Phrótacal ar Reacht Chúirt Bhreithiúnais an Aontais Eorpaigh: - sa dara mír d'Airteagal 4; - sa dara mír d'Airteagal 13; (b) sa Phrótacal ar phribhléidí agus díolúintí na gComhphobal Eorpach: - sa chéad abairt den chéad mhír d'Airteagal 7, a athuimhrítear mar Airteagal 6. 8) Sna Prótacail seo a leanas, cuirtear "Chúirt Bhreithiúnais an Aontais Eorpaigh" in ionad "na Cúirte Breithiúnais" agus in ionad "na Cúirte", cuirtear "Cúirt Bhreithiúnais an Aontais Eorpaigh" in ionad "Cúirt Bhreithiúnais" agus in ionad "Cúirt Bhreithiúnais na gComhphobal Eorpach", cuirtear "do Chúirt Bhreithiúnais an Aontais Eorpaigh" in ionad "don Chúirt Bhreithiúnais" agus cuirtear "ag Cúirt Bhreithiúnais an Aontais Eorpaigh" in ionad "ag an gCúirt Bhreithiúnais": (a) sa Phrótacal ar Reacht Chúirt Bhreithiúnais an Aontais Eorpaigh: - in Airteagal 1; - sa cheathrú mír d'Airteagal 3; - in Airteagal 1 den Iarscríbhinn; (b) sa Phrótacal maidir le Reacht an Chórais Eorpaigh Banc Ceannais agus an Bhainc Cheannais Eorpaigh: - in Airteagal 35.1, 35.2, 35.4, 35.5 agus 35.6; - in Airteagal 36.2; (c) sa Phrótacal maidir le suímh institiúidí na gComhphobal Eorpach agus suímh eagras agus ranna áirithe de chuid na gComhphobal Eorpach agus suíomh Europol a shocrú: - i bpointe (d) den Airteagal Aonair; (d) sa Phrótacal ar phribhléidí agus díolúintí na gComhphobal Eorpach: - i bpointe (a) d'Airteagal 12, a athuimhrítear mar Airteagal 11; - in Airteagal 21, a athuimhrítear mar Airteagal 20, sa chéad lua; (e) sa Phrótacal maidir le seasamh na Ríochta Aontaithe agus na hÉireann: - in Airteagal 2; (f) sa Phrótacal maidir le tearmann do náisiúnaigh de chuid Bhallstáit an Aontais Eorpaigh: - sa dara haithris a ndéantar an tríú haithris di. B. LEASUITHE SONRACHA PRÓTACAIL A AISGHAIRTEAR 9) Aisghairtear na Prótacail seo a leanas: (a) Prótacal ar an Iodáil (1957); (b) Prótacal ar earraí de thionscnamh tíortha áirithe a thig ó na tíortha sin agus a fhaigheann cóir speisialta arna n-allmhairiú isteach i gceann de na Ballstáit (1957); (c) Prótacal maidir le Reacht na hInstitiúide Eorpaí Airgeadaíochta (1992); (d) Prótacal maidir leis an trasdul chuig an tríú céim den Aontas Eacnamaíoch agus Airgeadaíochta (1992); (e) Prótacal maidir leis an bPortaingéil (1992); (f) Prótacal maidir le ról na bparlaimintí náisiúnta san Aontas Eorpach, a gcuirtear Prótacal nua a bhfuil an teideal céanna air ina ionad (1997); (g) Prótacal maidir le prionsabail na coimhdeachta agus na comhréireachta a chur i bhfeidhm, a gcuirtear Prótacal nua a bhfuil an teideal céanna air ina ionad (1997); (h) Prótacal maidir le cosaint agus leas ainmhithe, a ndéantar téacs Airteagal 6b den Chonradh ar Fheidhmiú an Aontais Eorpaigh de (1997); (i) Prótacal maidir le méadú an Aontais Eorpaigh (2001); (j) Prótacal maidir le hAirteagal 67 den Chonradh ag bunú an Chomhphobail Eorpaigh (2001). REACHT CHÚIRT BHREITHIÚNAIS AN AONTAIS EORPAIGH 10) Leasaítear mar a leanas an Prótacal ar Reacht Chúirt Bhreithiúnais an Aontais Eorpaigh: (a) sa chéad aithris den bhrollach, cuirtear tagairt don Chonradh ar Fheidhmiú an Aontais Eorpaigh in ionad na tagartha don Chonradh ag bunú an Chomhphobail Eorpaigh. Sa chuid eile den Phrótacal cuirtear "den Chonradh ar Fheidhmiú an Aontais Eorpaigh" in ionad "de Chonradh CE"; sa Phrótacal tríd síos, scriostar na tagairtí do na hAirteagail de Chonradh CEFA a aisghairtear le Prótacal Uimh. 2 atá i gceangal leis an gConradh seo agus déantar aon oiriúnuithe gramadaí is gá ar an abairt; (b) sna hAirteagail seo a leanas, cuirtear an leagan cuí gramadaí de na focail "Cúirt Bhreithiúnais" in ionad an leagain chomhfhreagraigh den fhocal "Cúirt": - sa dara mír d'Airteagal 3; - sa cheathrú mír d'Airteagal 4; - sa dara mír d'Airteagal 5; - sa chéad mhír d'Airteagal 6; - in Airteagail 10, 11, 12 agus 14; - sa chéad mhír d'Airteagal 13, an chéad lua - sa chéad abairt d'Airteagal 15; - sa chéad mhír d'Airteagal 16; - sa chéad mhír d'Airteagal 17; - sa tríú mír d'Airteagal 18; - sa chéad mhír d'Airteagal 19; - sa chéad mhír d'Airteagal 20; - sa chéad mhír d'Airteagal 21; - sa chéad mhír d'Airteagal 22; - sa chéad abairt den chéad mhír d'Airteagal 23; - sa chéad mhír d'Airteagal 24; - in Airteagail 25 go 27; - sa chéad mhír d'Airteagal 29; - in Airteagail 30 go 32, 35, 38, 41 agus 43; - sa chéad mhír d'Airteagal 39; - sa chéad mhír d'Airteagal 40; - sa chéad mhír d'Airteagal 44, sa chéad lua; - sa chéad mhír d'Airteagal 46; - in Airteagal 52 (ní bhaineann an méid sin leis an leagan Gaeilge); - sa chéad abairt den chéad mhír d'Airteagal 54 (ní bhaineann an méid sin leis an leagan Gaeilge); - sa chéad mhír d'Airteagal 56 (ní bhaineann an méid sin leis an leagan Gaeilge); - sa chéad mhír d'Airteagal 57 (ní bhaineann an méid sin leis an leagan Gaeilge); - sa chéad mhír d'Airteagal 58 (ní bhaineann an méid sin leis an leagan Gaeilge); - sa chéad abairt d'Airteagal 59 (ní bhaineann an méid sin leis an leagan Gaeilge); - sa dara mír d'Airteagal 60 (ní bhaineann an méid sin leis an leagan Gaeilge); - sa chéad mhír d'Airteagal 61 (ní bhaineann an méid sin leis an leagan Gaeilge); - sa chéad mhír d'Airteagal 62 (ní bhaineann an méid sin leis an leagan Gaeilge); - sa chéad mhír d'Airteagal 62a (ní bhaineann an méid sin leis an leagan Gaeilge); - sa dara habairt den chéad mhír d'Airteagal 62b (ní bhaineann an méid sin leis an leagan Gaeilge); - in Airteagal 63; - sa chéad mhír d'Airteagal 64 a ndéantar an dara mír di (ní bhaineann an méid sin leis an leagan Gaeilge); - sa dara habairt d'Airteagal 3(2) den Iarscríbhinn, (ní bhaineann an méid sin leis an leagan Gaeilge); - sa dara habairt d'Airteagal 6(1) den Iarscríbhinn (ní bhaineann an méid sin leis an leagan Gaeilge); - sa chéad abairt d'Airteagal 8(1) den Iarscríbhinn (ní bhaineann an méid sin leis an leagan Gaeilge); (c) in Airteagal 2, cuirtear "os comhair na Cúirte Breithiúnais, ina suí di i gcúirt oscailte" in ionad ", i gcúirt oscailte"; (d) sa dara mír d'Airteagal 3 agus sa cheathrú mír d'Airteagal 4, cuirtear isteach an abairt seo a leanas: "Má bhaineann an bhreith le comhalta den Chúirt Ghinearálta nó le comhalta de chúirt speisialaithe, tabharfaidh an Chúirt Bhreithiúnais breith tar éis dul i gcomhairle leis an gcúirt lena mbaineann."; (e) sa chéad mhír d'Airteagal 6, cuirtear isteach an abairt seo a leanas: "Más comhalta den Chúirt Ghinearálta nó de chúirt speisialaithe an duine lena mbaineann, tabharfaidh an Chúirt Bhreithiúnais breith tar éis dul i gcomhairle leis an gcúirt lena mbaineann."; (f) i gceannteideal Theideal II cuirtear "Eagrú na Cúirte Breithiúnais" in ionad "Eagraíocht"; (g) sa chéad abairt den chéad mhír d'Airteagal 13, cuirtear "Ar iarraidh ón gCúirt, féadfaidh Parlaimint na hEorpa agus an Chomhairle, ag gníomhú dóibh i gcomhréir leis an ngnáthnós imeachta reachtach, foráil a dhéanamh" in ionad "Ar thogra ón gCúirt, féadfaidh an Chomhairle, ag gníomhú di d'aon toil, socrú a dhéanamh"; (h) i gceannteideal Theideal III cuirtear isteach "os comhair na Cúirte Breithiúnais"; (i) leasaítear Airteagal 23 mar a leanas: (i) Sa chéad mhír, sa chéad abairt, scriostar "Airteagal 35(1) de Chonradh AE". Sa dara habairt cuirtear "agus don institiúid, don chomhlacht, don oifig nó don ghníomhaireacht de chuid an Aontais a ghlac an gníomh a bhfuil a bhailíocht nó a léiriú faoi dhíospóid" in ionad "agus freisin don Chomhairle nó don Bhanc Ceannais Eorpach, má thionscain ceachtar acu an gníomh a bhfuil a bhailíocht nó a léiriú faoi dhíospóid"; (ii) sa dara mír, cuirtear "agus, más iomchuí, an institiúid, an comhlacht, an oifig nó an ghníomhaireacht de chuid an Aontais a ghlac an gníomh a bhfuil a bhailíocht nó a léiriú faoi dhíospóid, i dteideal" in ionad "agus, más iomchuí, Parlaimint na hEorpa, an Chomhairle agus an Banc Ceannais Eorpach, i dteideal"; (j) sa dara mír d'Airteagal 24, cuirtear isteach "ar na comhlachtaí, ar na hoifigí agus ar na gníomhaireachtaí" i ndiaidh "hinstitiúidí"; (k) in Airteagal 40, cuirtear an méid seo a leanas in ionad an dara mír: "Beidh an ceart céanna ar fáil do chomhlachtaí, d'oifigí agus do ghníomhaireachtaí an Aontais agus d'aon duine eile ar féidir leis leas a shuíomh i dtoradh cáis a cuireadh faoi bhráid na Cúirte. Ní fhéadfaidh daoine nádúrtha nó dlítheanacha idiragairt i gcásanna idir Bhallstáit, idir institiúidí de chuid an Aontais nó idir Ballstáit agus institiúidí de chuid an Aontais."; (l) in Airteagal 42, cuirtear isteach "comhlachtaí, oifigí agus gníomhaireachtaí" i ndiaidh "institiúidí"; (m) in Airteagal 46 cuirtear isteach an mhír nua seo a leanas: "Beidh feidhm ag an Airteagal seo freisin maidir le himeachtaí i gcoinne an Bhainc Cheannais Eorpaigh a bhaineann le dliteanas neamhchonarthach."; (n) cuirtear "AN CHÚIRT GHINEARÁLTA" mar cheannteideal nua ar Theideal IV; (o) in Airteagal 47, cuirtear an méid seo a leanas in ionad na chéad mhíre: "Beidh feidhm ag an gcéad mhír d'Airteagal 9, ag Airteagal 14 agus ag Airteagal 15, ag an gcéad mhír, ag an dara mír, ag an gceathrú mír agus ag an gcúigiú mír d'Airteagal 17 agus ag Airteagal 18 maidir leis an gCúirt Ghinearálta agus maidir lena comhaltaí."; (p) sa tríú fleasc de phointe (a) den chéad mhír d'Airteagal 51, cuirtear tagairt d'Airteagal 249c(2) in ionad na tagartha don tríú fleasc d'Airteagal 202 agus i bpointe (b), cuirtear tagairt d'Airteagal 280f(1) in ionad na tagartha d'Airteagal 11a. Sa dara mír, scriostar "nó an Banc Ceannais Eorpach"; (q) leasaítear Airteagal 64 mar a leanas: (i) cuirtear isteach an chéad mhír nua seo a leanas: "Leagfar síos le rialachán ón gComhairle, ag gníomhú di d'aon toil, na rialacha i dtaobh na socruithe teanga is infheidhme i gCúirt Bhreithiúnais an Aontais Eorpaigh. Glacfar an rialachán sin ar iarraidh ón gCúirt Bhreithiúnais agus tar éis dul i gcomhairle leis an gCoimisiún agus le Parlaimint na hEorpa, nó ar thogra ón gCoimisiún agus tar éis dul i gcomhairle leis an gCúirt Bhreithiúnais agus le Parlaimint na hEorpa."; (ii) sa chéad abairt den chéad mhír a ndéantar an dara mír de, cuirtear "Go dtí go nglacfar na rialacha sin" in ionad "Go dtí go nglactar sa Reacht seo na rialacha teanga is infheidhme sa Chúirt Bhreithiúnais agus sa Chúirt Chéadchéime"; cuirtear an abairt seo a leanas in ionad an dara habairt: "De mhaolú ar Airteagail 223 agus 224 den Chonradh ar Fheidhmiú an Aontais Eorpaigh, ní fhéadfar na forálacha sin a leasú ná a aisghairm ach amháin le toiliú d'aon toil ón gComhairle."; (r) sa dara habairt d'Airteagal 3(1) d'Iarscríbhinn I a ghabhann leis an bPrótacal, cuirtear "Bhinse na Seirbhíse Sibhialta" in ionad "an bhinse"; i mír 2 agus i mír 3, scriostar "trí thromlach cáilithe"; (s) (ní bhaineann an méid seo leis an leagan Gaeilge). REACHT AN CEBC AGUS AN BCE 11) Leasaítear mar a leanas an Prótacal maidir le Reacht an Chórais Eorpaigh Bhainc Cheannais agus an Bhainc Cheannais Eorpaigh: (a) sa chéad aithris den bhrollach, cuirtear tagairt don dara mír d'Airteagal 107(2) den Chonradh ar Fheidhmiú an Aontais Eorpaigh in ionad na tagartha d'Airteagal 8 den Chonradh ag bunú an Chomhphobail Eorpaigh; (b) cuirtear an ceannteideal seo a leanas in ionad an cheannteidil ar Chaibidil 1: "AN CÓRAS EORPACH BANC CEANNAIS"; (c) roinntear Airteagal 1.1 ag an leathstad ina dhá fhomhír nach mbeidh uimhreacha orthu. Cuirtear an méid seo a leanas in ionad na chéad fhomhíre: "I gcomhréir le hAirteagal 245a(1) den Chonradh ar Fheidhmiú an Aontais Eorpaigh, comhdhéanfar an Córas Eorpach Banc Ceannais (CEBC) den Bhanc Ceannais Eorpach (BCE) i dteannta leis na bainc cheannais náisiúnta. Comhdhéanfar an tEurochóras den BCE agus de bhainc cheannais náisiúnta na mBallstát sin a bhfuil an euro mar airgeadra acu."; ag tús an dara fomhír, cuirtear "Comhlíonfaidh an CEBC agus an BCE a gcúraimí" in ionad "comhlíonfaidh siad a bhfeidhmeanna"; (d) scriostar Airteagal 1.2; (e) in Airteagal 2, cuirtear "I gcomhréir le hAirteagal 105(1) agus le hAirteagal 245a(2) den Chonradh ar Fheidhmiú an Aontais Eorpaigh" in ionad "I gcomhréir le hAirteagal 105(1) den Chonradh seo". Ag deireadh an dara habairt, cuirtear "ar an Aontas Eorpach" i ndiaidh "den Chonradh" agus scriostar "seo". Ag deireadh an tríú habairt, cuirtear "ar Fheidhmiú an Aontais Eorpaigh" i ndiaidh "den Chonradh" agus scriostar "seo"; (f) sa dara fleasc d'Airteagal 3.1, cuirtear "Airteagal 188o den Chonradh sin" in ionad "Airteagal 111 den Chonradh seo"; g) in Airteagal 4(b), scriostar "iomchuí"; (h) in Airteagal 9.1, cuirtear "i gcomhréir le hAirteagal 245a(3) den Chonradh ar Fheidhmiú an Aontais Eorpaigh" in ionad "i gcomhréir le hAirteagal 107(2) den Chonradh seo"; (i) leasaítear Airteagal 10 mar a leanas: (i) in Airteagal 10.1, cuirtear "banc ceannais náisiúnta na mBallstát a bhfuil an euro mar airgeadra acu." in ionad "na mbanc ceannais náisiúnta"; (ii) ag deireadh na chéad abairte den chéad fhleasc d'Airteagal 10.2, cuirtear "na mBallstát a bhfuil an euro mar airgeadra acu" in ionad "na mBallstát a bhfuil an euro glactha acu"; ag deireadh an tríú fomhír, cuirtear "Airteagail 10.3, 40.2 agus 40.3" in ionad "faoi Airteagail 10.3, 10.6 agus 41.2"; (iii) scriostar Airteagal 10.6; (j) sa chéad fhomhír d'Airteagal 11.2, cuirtear "déanfaidh an Chomhairle Eorpach, ag gníomhú di trí thromlach cáilithe," in ionad "déanfaidh Rialtais na mBallstát de thoil a chéile ar leibhéal na gCeannairí Stáit nó Rialtais,"; (k) ag deireadh Airteagal 14.1, scriostar "..., roimh dháta CEBC a bhunú ar a dhéanaí, ..."; (l) sa chéad abairt d'Airteagal 16, cuirtear "in euro" isteach i ndiaidh "na nótaí bainc"; (m) sa chéad fhleasc d'Airteagal 18.1, cuirtear "bídís in euro nó in airgeadraí eile" in ionad "bídís in airgeadraí Comhphobail nó neamhchomhphobail,"; (n) in Airteagal 25.2, cuirtear "le haon rialachán ón gComhairle" in ionad "le haon chinneadh ón gComhairle"; (o) ag tús Airteagal 28.1, scriostar "Ar theacht chun bheith oibríochtúil arna bhunú do BCE,"; (p) in Airteagal 29.1, cuirtear an méid seo a leanas in ionad abairt thosaigh na chéad fhomhíre: "Déanfar an scála le haghaidh shuibscríobh chaipiteal an Bhainc Cheannais Eorpaigh a socraíodh den chéad uair i 1998 nuair a bunaíodh an Córas Eorpach Banc Ceannais a chinneadh trína shannadh do gach banc ceannais náisiúnta ualú sa scála is ionann agus suim:"; cuirtear an méid seo a leanas in ionad an dara fomhír: "Cothromófar na céatadáin suas nó síos don iolraí is gaire de 0,0001 pointe céatadáin."; (q) in Airteagal 32.2, scriostar "Faoi réir Airteagal 32.3," agus in Airteagal 32.3, cuirtear ", tar éis an euro a thabhairt isteach," in ionad ", tar éis thús an tríú céim,"; (r) scriostar na ceithre fhomhír thosaigh d'Airteagal 34.2; (s) sa chéad abairt d'Airteagal 35.6, cuirtear "faoi na Conarthaí agus" isteach roimh "... faoin Reacht seo"; (t) aisghairtear Airteagal 37 agus athuimhrítear dá réir na hAirteagail a thagann ina dhiaidh; (u) leasaítear Airteagal 41, a athuimhrítear mar Airteagal 40, mar a leanas: (i) i mír 41.1, a athuimhrítear mar mhír 40.1, cuirtear "féadfaidh Parlaimint na hEorpa agus an Chomhairle, ag gníomhú dóibh i gcomhréir leis an ngnáthnós imeachta reachtach, ar mholadh ó BCE agus tar éis dul i gcomhairle leis an gCoimisiún nó ag gníomhú dóibh" in ionad "féadfaidh an Chomhairle, ag gníomhú di trí thromlach cáilithe ar mholadh ó BCE agus tar éis dul i gcomhairle leis an gCoimisiún nó ag gníomhú di" agus scriostar "d'aon toil" agus an abairt deiridh; (ii) cuirtear isteach an mhír 40.2 nua seo a leanas agus athuimhrítear mír 41.2 atá ann mar mhír 40.3: "40.2. Féadfar Airteagal 10.2 a leasú le cinneadh ón gComhairle Eorpach ag gníomhú di d'aon toil ar mholadh ón mBanc Ceannais Eorpach agus tar éis dul i gcomhairle le Parlaimint na hEorpa agus leis an gCoimisiún, nó ar mholadh ón gCoimisiún agus tar éis dul i gcomhairle le Parlaimint na hEorpa agus leis an mBanc Ceannais Eorpach. Ní thiocfaidh na leasuithe sin i bhfeidhm go dtí go mbeidh siad formheasta ag na Ballstáit i gcomhréir lena rialacha bunreachtúla faoi seach."; (v) in Airteagal 42, a athuimhrítear mar Airteagal 41, scriostar ", láithreach bonn tar éis cinneadh a ghlacadh ar dháta thús an tríú céim," agus scriostar "ag gníomhú di trí thromlach cáilithe"; (w) in Airteagail 43.1, 43.2 et 43.3, a athuimhrítear mar Airteagail 42.1, 42.2 et 42.3, cuirtear tagairt d'Airteagal 116a in ionad na tagartha d'Airteagal 122; in Airteagal 43.3, a athuimhrítear mar Airteagal 42.3, scriostar an tagairt d'Airteagail 34.2 agus 50 agus in Airteagal 43.4, a athuimhrítear mar 42.4, cuirtear tagairt d'Airteagal 10.2 in ionad na tagartha d'Airteagal 10.1; (x) sa chéad mhír d'Airteagal 44, a athuimhrítear mar Airteagal 43, cuirtear "na cúraimí sin de IEA dá dtagraítear in Airteagal 118a(2) den Chonradh ar Fheidhmiú an Aontais Eorpaigh" in ionad "na cúraimí sin de IEA" agus cuirtear "tar éis an euro a thabhairt isteach" in ionad "sa tríú céim"; sa dara mír, cuirtear tagairt d'Airteagal 117a in ionad na tagartha d'Airteagal 122; (y) in Airteagal 47.3, a athuimhrítear mar Airteagal 46.3, cuirtear "... in aghaidh an euro..." in ionad "... in aghaidh airgeadraí, nó airgeadra aonair, na mBallstát gan mhaolú, ..."; (z) aisghairtear Airteagal 50 agus Airteagal 51 agus athuimhrítear dá réir na hAirteagail a thagann ina ndiaidh; (aa) in Airteagal 52, a athuimhrítear mar Airteagal 49, cuirtear isteach "i gcomhréir le hAirteagal 116(3) den Chonradh ar Fheidhmiú an Aontais Eorpaigh" i ndiaidh "Tar éis na rátaí malairte a shocrú go neamh-inchúlghairthe, ..."; (ab) (ní bhaineann an méid seo leis an leagan Gaeilge). REACHT AN BEI 12) Leasaítear mar a leanas an Prótacal ar Reacht an Bhainc Eorpaigh Infheistíochta: (a) sa Phrótacal tríd síos, cuirtear tagairt d'Airteagal "den Chonradh ar Fheidhmiú an Aontais Eorpaigh" in ionad aon tagartha d'Airteagal "den Chonradh"; (b) ag deireadh an bhrollaigh, cuirtear "leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh" in ionad "leis an gConradh seo"; (c) scriostar an dara mír d'Airteagal 1; (d) in Airteagal 3, cuirtear "I gcomhréir le hAirteagal 266 den Chonradh ar Fheidhmiú an Aontais Eorpaigh, is iad na Ballstáit comhaltaí an Bhainc" in ionad na habairte tosaigh agus scriostar an liosta Ballstát; (e) in Airteagal 4(1), cuirtear "164808169000 EUR" in ionad fhigiúr chaipiteal an Bhainc, cuirtear na figiúirí a léirítear thíos in ionad na bhfigiúirí a bhaineann leis na Ballstáit seo a leanas agus scriostar an dara fomhír: An Pholainn | 3411263500 | Poblacht na Seice | 1258785500 | An Ungáir | 1190868500 | An Rómáin | 863514500 | An tSlóvaic | 428490500 | An tSlóivéin | 397815000 | An Bhulgáir | 290917500 | An Liotuáin | 249617500 | An Chipir | 183382000 | An Laitvia | 152335000 | An Eastóin | 117640000 | Málta | 69804000 | (f) leasaítear Airteagal 5 mar a leanas: (i) cuirtear an abairt nua seo a leanas isteach ag deireadh mhír 2: "Déanfar na híocaíochtaí in airgead tirim go heisiach in euro."; (ii) sa chéad fhomhír de mhír 3, scriostar "i leith lucht iasachtaí a thabhairt dó" agus sa dara fomhír scriostar "sna hairgid reatha a theastóidh ón mBanc chun freastal do na hoibleagáidí sin"; (g) aisghairtear Airteagal 6 agus Airteagal 7 agus athuimhrítear dá réir na hAirteagail a thagann ina ndiaidh; (h) leasaítear mar a leanas Airteagal 9, a athuimhrítear mar Airteagal 7: (i) i mír 2, cuirtear "i gcomhréir le cuspóirí an Aontais" in ionad "go háirithe maidir leis na haidhmeanna atá le saothrú de réir mar a théann gnóthú an chómhargaidh ar aghaidh"; (ii) i mír 3, cuirtear "(b) chun críocha Airteagal 9(1), cinnfidh sé na prionsabail is infheidhme ar na hoibríochtaí maoinithe a ghabhfar ar láimh faoi chuimsiú chúram an Bhainc;" in ionad phointe (b), cuirtear "(d) glacfaidh sé cinntí maidir le maoiniú a dheonú le haghaidh oibríochtaí infheistíochta atá le cur i gcrích, go hiomlán nó go páirteach, lasmuigh de chríocha na mBallstát i gcomhréir le hAirteagal 16(1);" in ionad phointe (d), agus i bpointe (g) cuirtear "dá bhforáiltear sa Reacht seo" in ionad "dá bhforáiltear in Airteagal 4, 7, 14, 17, 26 agus 27"; (i) leasaítear mar a leanas Airteagal 10, a athuimhrítear mar Airteagal 8: (i) scriostar an tríú habairt; (ii) cuirtear isteach an dá mhír nua seo a leanas: "Is gá ocht vóta dhéag agus 68 % den chaipiteal suibscríofa ina fhabhar do thromlach cáilithe. Ní chuirfidh staonadh ó vótáil ag comhaltaí a bheidh i láthair go pearsanta nó a mbeidh ionadaithe ag feidhmiú thar a gceann cosc ar chinntí a ghlacadh."; (j) leasaítear mar a leanas Airteagal 11, a athuimhrítear mar Airteagal 9: (i) cuirtear an méid seo a leanas in ionad na chéad fhomhíre de mhír 1: "1. Glacfaidh an Bord Stiúrthóirí cinntí maidir le maoiniú a dheonú, go háirithe i bhfoirm iasachtaí agus ráthaíochtaí, agus maidir le hiasachtaí a chruinniú; socróidh sé na rátaí úis ar iasachtaí a dheonófar agus an coimisiún agus muirir eile. Féadfaidh sé cuid dá fheidhmeanna a tharmligean chuig an gCoiste Bainistíochta ar bhonn cinnidh arna ghlacadh trí thromlach cáilithe. Cinnfidh sé na téarmaí agus na coinníollacha do tharmligean den sórt sin agus maoirseoidh sé a fhorghníomhú. Féachfaidh an Bord Gobharnóirí chuige go bhfuil an Banc á rith mar is cuí; áiritheoidh sé go bhfuil an Banc á bhainistiú i gcomhréir le forálacha na gConarthaí agus an Reachta agus i gcomhréir leis na treoracha ginearálta a leagfaidh an Bord Gobharnóirí síos." (ii) cuirtear an méid seo a leanas in ionad an séú fomhír de mhír 2: "Leagfar síos leis na Rialacha Nós Imeachta na socruithe maidir le bheith rannpháirteach i gcruinnithe den Bhord Stiúrthóirí agus na forálacha is infheidhme ar mhalartaigh agus ar shaineolaithe arna gcomhthoghadh."; (iii) sa dara habairt de mhír 5, scriostar ", ag gníomhú dó d'aon toil,"; (k) leasaítear mar a leanas Airteagal 13, a athuimhrítear mar Airteagal 11: (i) sa dara fomhír de mhír 3, cuirtear "agus maoiniú a dheonú, go háirithe i bhfoirm iasachtaí agus ráthaíochtaí" in ionad "agus ráthaíochtaí a dheonú"; (ii) i mír 4, cuirtear "ar thograí chun iasachtaí a chruinniú nó maoiniú a dheonú, go háirithe i bhfoirm iasachtaí agus ráthaíochtaí" in ionad "ar thograí chun iasachtaí a chruinniú nó chun iasachtaí agus ráthaíochtaí a dheonú"; (iii) sa chéad abairt de mhír 7, cuirtear "foireann an Bhainc" in ionad "oifigigh agus fostaithe eile an Bhainc". Cuirtear isteach an abairt seo a leanas ag an deireadh: "Cinnfear leis na Rialacha Nós Imeachta cad é an comhlacht is inniúil chun forálacha a bheidh infheidhme maidir leis an bhfoireann a ghlacadh."; (l) leasaítear mar a leanas Airteagal 14, a athuimhrítear mar Airteagal 12: (i) i mír 1, cuirtear "sé" in ionad "trí" agus cuirtear "... a fhíorú gach bliain go gcomhlíonann gníomhaíochtaí an Bhainc dea-chleachtas baincéireachta agus beidh sé freagrach as a chuntais a iniúchadh" in ionad "fíorú gach bliain gur seoladh oibríochtaí an Bhainc agus gur coimeádadh a leabhair ar mhodh cuí"; (ii) cuirtear na trí mhír nua seo a leanas in ionad mhír 2: "2. Déanfaidh an Coiste dá dtagraítear i mír 1 a chinntiú gach bliain gur seoladh oibríochtaí an Bhainc agus gur coimeádadh a leabhair ar mhodh cuí. Chuige sin, fíoróidh sé go ndearnadh oibríochtaí an Bhainc a sheoladh ar cothrom leis na foirmiúlachtaí agus na nósanna imeachta dá bhforáiltear leis an Reacht seo agus leis na Rialacha Nós Imeachta. 3. Daingneoidh an Coiste dá dtagraítear i mír 1 go dtugann na ráitis airgeadais mar aon le gach faisnéis airgeadais eile dá bhfuil sna cuntais bhliantúla arna dtarraingt suas ag an mBord Stiúrthóirí léargas fíorcheart ar riocht airgeadais an Bhainc i dtaca lena shochair agus a dhochair, agus ar thorthaí a chuid oibríochtaí agus a shreafaí airgid thirim don bhliain airgeadais faoi bhreithniú. 4. Sonrófar leis na Rialacha Nós Imeachta na cáilíochtaí atá riachtanach do chomhaltaí an Choiste agus leagfaidh sé síos na téarmaí agus na coinníollacha do ghníomhaíocht an Choiste dá dtagraítear i mír 1."; (m) in Airteagal 15, a athuimhrítear mar Airteagal 13, cuirtear "bhanc ceannais náisiúnta" in ionad "bhanc eisiúna"; (n) leasaítear mar a leanas Airteagal 18, a athuimhrítear mar Airteagal 16: (i) sa chéad fhomhír de mhír 1, cuirtear "deonóidh an Banc maoiniú, go háirithe i bhfoirm iasachtaí agus ráthaíochtaí" in ionad "deonóidh an Banc iasachtaí" cuirtear "le haghaidh infheistíochtaí" in ionad "le haghaidh tionscadal infheistíochta" agus scriostar "Eorpacha"; sa dara fomhír, cuirtear "trí chinneadh ón mBord Gobharnóirí, ag gníomhú dó trí thromlach cáilithe" in ionad "de mhaolú arna údarú ag an mBord Gobharnóirí, ag gníomhú dó d'aon toil" agus cuirtear "maoiniú a dheonú le haghaidh infheistíochtaí" in ionad "iasachtaí a dheonú le haghaidh tionscadal infheistíochta" agus scriostar "Eorpacha"; (ii) i mír 3, cuirtear "an infheistíocht" in ionad "an tionscadal", cuirtear an méid seo a leanas isteach ag deireadh na habairte: "nó go mbeidh láidreacht airgeadais ag an bhféichiúnaí" agus cuirtear an dara fomhír nua seo a leanas leis an mír: "Fairis sin, i gcomhréir leis na prionsabail arna mbunú ag an mBord Gobharnóirí de bhun Airteagal 7(3)(b), agus nuair is gá sin chun na tionscadail dá bhforáiltear in Airteagal 267 den Chonradh ar Fheidhmiú an Aontais Eorpaigh a chur chun feidhme, socróidh an Bord Stiúrthóirí, ag gníomhú dó trí thromlach cáilithe, téarmaí agus coinníollacha aon oibríochta um maoiniú a bhfuil próifíl riosca shonrach ag gabháil léi agus a mheastar mar sin mar ghníomhaíocht speisialta."; (iii) cuirtear an méid seo a leanas in ionad mhír 5: "5. An méid comhiomlán a bheidh amuigh tráth ar bith d'iasachtaí agus de ráthaíochtaí ón mBanc, ní mó é ná 250 % dá chaipiteal suibscríofa, dá chúlchistí, dá sholáthairtí neamhchionroinnte agus den bharrachas ón gcuntas brabúis agus caillteanais. Laghdófar an méid comhiomlán sin méid is ionann agus an méid atá suibscríofa, bíodh nó ná bíodh sé íoctha isteach, i gcomhair aon rannpháirtíochta cothromais de chuid an Bhainc. Méid na rannpháirtíochtaí cothromais de chuid an Bhainc atá íoctha amach, ní mó é tráth ar bith ná méid is comhfhreagrach le hiomlán a chaipitil shuibscríofa atá íoctha isteach, a chúlchistí, a sholáthairtí neamhchionroinnte agus a bharrachas ón gcuntas brabúis agus caillteanais. Mar eisceacht, beidh ag gníomhaíochtaí speisialta an Bhainc, arna gcinneadh ag an mBord Gobharnóirí agus ag an mBord Stiúrthóirí i gcomhréir le mír 3, cionroinnt shonrach cúlchiste. Beidh feidhm ag an mír seo freisin maidir le cuntais chomhdhlúite an Bhainc."; (o) i mír 1 d'Airteagal 19, a athuimhrítear mar Airteagal 17, cuirtear "coimisiún agus muirir eile" in ionad "coimisiún ar ráthaíochtaí" agus cuirtear isteach "agus a rioscaí" i ndiaidh "a chaiteachais"; i mír 2, cuirtear "an saghas infheistíochta" in ionad "an saghas tionscadail"; (p) leasaítear mar a leanas Airteagal 20, a athuimhrítear mar Airteagal 18: (i) san abairt tosaigh, cuirtear "le maoiniú" in ionad "le hiasachtaí agus le ráthaíochtaí"; (ii) i mír 1(a), cuirtear "i gcás infheistíochtaí" in ionad "i gcás tionscadal", cuirtear "i gcás infheistíochtaí eile" in ionad "i gcásanna eile" agus cuirtear "an infheistíocht á cur in éifeacht" in ionad "an tionscadal á chur in éifeacht"; i bpointe (b), cuirtear "feidhmiú na hinfheistíochta" in ionad "feidhmiú an tionscadail"; (iii) cuirtear an dara fomhír nua seo a leanas isteach i mír 2: "Ar a shon sin, i gcomhréir leis na prionsabail arna mbunú ag an mBord Gobharnóirí de bhun Airteagal 7(3)(b), agus nuair is gá sin chun na hoibríochtaí dá bhforáiltear in Airteagal 267 den Chonradh ar Fheidhmiú an Aontais Eorpaigh a chur chun feidhme, socróidh an Bord Stiúrthóirí, ag gníomhú dó trí thromlach cáilithe, na téarmaí agus na coinníollacha a bhaineann le rannpháirtíocht cothromais a ghlacadh i ngnóthas tráchtála, de ghnáth mar chomhlánú ar iasacht nó ar ráthaíocht, a mhéid is gá sin chun infheistíocht nó clár a mhaoiniú."; (iv) i mír 6, cuirtear "aon infheistíocht" in ionad "aon tionscadal" agus cuirtear "atá sí le cur in éifeacht" in ionad "atá sé le cur in éifeacht"; (v) cuirtear isteach an mhír 7 nua seo a leanas: "7. Mar chomhlánú ar a ghníomhaíocht um iasachtú, féadfaidh an Banc seirbhísí cabhrach teicniúla a chur ar fáil i gcomhréir leis na téarmaí agus na coinníollacha arna leagan síos ag an mBord Gobharnóirí, ag gníomhú dó trí thromlach cáilithe, agus i gcomhlíonadh an Reachta seo."; (q) leasaítear mar a leanas Airteagal 21, a athuimhrítear mar Airteagal 19: (i) cuirtear an méid seo a leanas in ionad mhír 1: "1. Féadfaidh aon ghnóthas, nó aon eagras poiblí nó príobháideach, iarratas ar mhaoiniú a dhéanamh go díreach chun an Bhainc. Féadfar iarratais a dhéanamh freisin tríd an gCoimisiún nó tríd an mBallstát ar ina chríoch atá an infheistíocht le cur in éifeacht."; (ii) i mír 2, cuirtear "an infheistíocht" in ionad "an tionscadal"; (iii) i mír 3 agus sa chéad abairt de mhír 4, cuirtear "oibríochtaí maoinithe" in ionad "iarratais chun iasachtaí nó ráthaíochtaí a fháil"; (iv) i mír 4, sa chéad abairt, déantar tagairt d'Airteagal 18 agus d'Airteagal 20, a athuimhrítear mar Airteagal 16 agus Airteagal 18, a chur in ionad na tagartha d'Airteagal 20; sa dara habairt, cuirtear "na hoibríochta maoinithe" in ionad "an iasacht nó an ráthaíocht a dheonú" agus cuirtear "an togra comhfhreagrach" in ionad "an dréachtchonradh"; san abairt deiridh, cuirtear "an maoiniú" in ionad "an iasacht nó an ráthaíocht"; (v) i mír 5, i mír 6 agus i mír 7, cuirtear "an maoiniú" in ionad "an iasacht nó an ráthaíocht"; (vi) cuirtear isteach an mhír 8 nua seo a leanas: "8. Más gá oibríocht maoinithe a bhaineann le hinfheistíocht fhormheasta a athstruchtúrú chun cearta agus leasanna an Bhainc a chosaint, glacfaidh an Coiste Bainistíochta gan mhoill na bearta éigeandála a mheasann sé is gá, faoi réir an Bord Stiúrthóirí a chur ar an eolas faoi láithreach."; (r) i mír 1 d'Airteagal 22, a athuimhrítear mar Airteagal 20, scriostar "idirnáisiúnta" agus cuirtear an téacs seo a leanas in ionad mhír 2: "2. Féadfaidh an Banc iasachtaí a fháil ar mhargaí caipitil na mBallstát, de réir na bhforálacha dlíthiúla a bhaineann leis na margaí sin. Ní fhéadfaidh údaráis inniúla Ballstáit a bhfuil maolú aige de réir bhrí Airteagal 116a(1) den Chonradh ar Fheidhmiú an Aontais Eorpaigh cur ina choinne sin ach amháin nuair is baolach suaitheadh tromchúiseach a theacht ar mhargadh caipitil an Stáit sin."; (s) i mír 1(b) d'Airteagal 23, a athuimhrítear mar Airteagal 21, scriostar "arna n-eisiúint aige féin nó ag lucht iasachtaí a fháil uaidh" agus i mír 3 cuirtear "banc ceannais náisiúnta" in ionad "banc eisiúna"; (t) in Airteagal 25, a athuimhrítear mar Airteagal 23, cuirtear "Ballstáit nach bhfuil an euro mar airgeadra aige" in ionad "Ballstáit amháin" sa chéad abairt de mhír 1 agus in ionad "Ballstáit" i mír 2; sa chéad abairt de mhír 1, scriostar "in airgead reatha Ballstáit eile", i mír 3, scriostar "in ór nó in airgead reatha insóinseailte" agus i mír 4 cuirtear "infheistíocht" in ionad "tionscadal"; (u) in Airteagal 26, a athuimhrítear mar Airteagal 24, scriostar ", a iasachtaí speisialta a dheonú"; (v) cuirtear an abairt seo a leanas ag deireadh mhír 2 d'Airteagal 27, a athuimhrítear mar Airteagal 25: "Áiritheoidh sé go ndéanfar cearta bhaill na foirne a chosaint."; (w) in Airteagal 29, a athuimhrítear mar Airteagal 27, cuirtear "do Chúirt Bhreithiúnais an Aontais Eorpaigh" in ionad "don Chúirt Bhreithiúnais" ag deireadh na chéad mhíre; cuirtear an abairt seo a leanas isteach freisin: "Féadfaidh an Banc socrú le haghaidh eadrána a fhoráil i gconradh"; sa dara mír scriostar "nó socrú le haghaidh eadrána a fhoráil ann"; (x) cuirtear an méid seo a leanas in ionad Airteagal 30, a athuimhrítear mar Airteagal 28: "Airteagal 28 1. Féadfaidh an Bord Gobharnóirí, ag gníomhú dó d'aon toil, a chinneadh fochomhlachtaí nó eintitis eile a bhunú a mbeidh pearsantacht dhlítheanach agus uathriail airgeadais acu. 2. Bunóidh an Bord Gobharnóirí Reachtanna na gcomhlachtaí dá dtagraítear i mír 1 trí chinneadh d'aon toil. Saineofar leis na Reachtanna go háirithe a gcuspóirí, a struchtúr, a gcaipiteal, a gcomhaltas, a suíomh, a n-acmhainní airgeadais, a modhanna idirghabhála agus a socruithe iniúchóireachta maille leis an ngaol idir iad agus orgáin an Bhainc. 3. Féadfaidh an Banc a bheith rannpháirteach i mbainistíocht na gcomhlachtaí sin agus ranníocaíocht a dhéanamh i leith a gcaipitil shuibscríofa go feadh méid arna shainiú ag an mBord Gobharnóirí, ag gníomhú dó d'aon toil. 4. Beidh feidhm ag an bPrótacal ar phribhléidí agus díolúintí an Aontais Eorpaigh maidir leis na comhlachtaí dá dtagraítear i mír 1 a mhéid a bheidh siad corpraithe faoi dhlí an Aontais, le comhaltaí a n-orgán i gcomhlíonadh a ndualgas sa cháil sin dóibh agus lena bhfoireann, faoi na téarmaí agus na coinníollacha céanna is infheidhme maidir leis an mBanc. Ar a shon sin, na díbhinní, na gnóthachain chaipitiúla nó na saghsanna eile ioncaim a thig ó chomhlachtaí den sórt sin a mbeidh na comhaltaí, seachas an tAontas Eorpach agus an Banc, ina dteideal, fanfaidh siad faoi réir fhorálacha fioscacha na reachtaíochta is infheidhme. 5. Laistigh de na teorainneacha atá leagtha síos anseo thíos, beidh dlínse ag Cúirt Bhreithiúnais an Aontais Eorpaigh i ndíospóidí a bhaineann le bearta arna nglacadh ag orgáin chomhlachta atá corpraithe faoi dhlí an Aontais. Féadfaidh aon chomhalta de chomhlacht den sórt sin ina cháil mar chomhalta nó na Ballstáit imeachtaí i gcoinne beart den sórt sin a thionscnamh faoi na coinníollacha atá leagtha síos in Airteagal 230 den Chonradh ar Fheidhmiú an Aontais Eorpaigh. 6. Féadfaidh an Bord Gobharnóirí, ag gníomhú dó d'aon toil, a chinneadh foireann comhlachtaí atá corpraithe faoi dhlí an Aontais a ligean isteach i scéimeanna comhpháirteacha leis an mBanc, ar cothrom leis na nósanna imeachta inmheánacha faoi seach." PRÓTACAL MAIDIR LE SUÍMH A SHOCRÚ 13) Leasaítear mar a leanas an Prótacal maidir le suímh institiúidí na gComhphobal Eorpach, suímh eagras agus ranna áirithe de chuid na gComhphobal Eorpach agus Europol a shocrú: (a) i dteideal an Phrótacail agus sa bhrollach, cuirtear "suímh comhlachtaí, oifigí, gníomhaireachtaí" in ionad "suímh eagras"; i dteideal an Phrótacail scriostar "agus suíomh Europol"; (b) sa chéad aithris den bhrollach, cuirtear tagairt don Chonradh ar Fheidhmiú an Aontais Eorpaigh in ionad na tagartha don Chonradh ag bunú an Chomhphobail Eorpaigh agus scriostar an tagairt d'Airteagal 77 den Chonradh ag bunú an Chomhphobail Eorpaigh do Ghual agus Cruach; scriostar an dara haithris; (c) i bpointe (d) scriostar an tagairt don Chúirt Chéadchéime; (d) i bpointe (i) scriostar an tagairt don Institiúid Eorpach Airgeadaíochta. PRÓTACAL AR PHRIBHLÉIDÍ AGUS DÍOLÚINTÍ AN AONTAIS 14) Leasaítear mar a leanas an Prótacal ar phribhléidí agus díolúintí na gComhphobal Eorpach: (a) sa chéad aithris den bhrollach, cuirtear tagairt d'Airteagal 291 den Chonradh ar Fheidhmiú an Aontais Eorpaigh agus d'Airteagal 191 den Chonradh ag bunú an Chomhphobail Eorpaigh do Fhuinneamh Adamhach, arb é CEFA an leagan giorraithe de, in ionad na tagartha d'Airteagal 28 den Chonradh ag bunú Comhairle Aonair agus Coimisiún Aonair de na Comhphobail Eorpacha agus cuirtear "ag an Aontas Eorpach agus ag an CEFA" in ionad "ag na Comhphobail sin agus ag an mBanc Eorpach Infheistíochta"; (b) aisghairtear Airteagal 5 agus athuimhrítear dá réir na hAirteagail a thagann ina dhiaidh; (c) Aisghairtear mír 2 d'Airteagal 7, a athuimhrítear mar Airteagal 6, agus déantar mír gan uimhir de mhír 1; (d) in Airteagal 13, a athuimhrítear mar Airteagal 12, cuirtear "de réir na gcoinníollacha agus an nós imeachta a leagfaidh Parlaimint na hEorpa agus an Chomhairle síos, ag gníomhú dóibh trí bhíthin rialachán i gcomhréir leis an ngnáthnós imeachta reachtach agus tar éis dul i gcomhairle leis na hinstitiúidí lena mbaineann" in ionad "de réir na gcoinníollacha agus an nós imeachta a leagfaidh an Chomhairle síos, ag gníomhú di ar thogra ón gCoimisiún"; (e) ag tús Airteagal 15, a athuimhrítear mar Airteagal 14, cuirtear "Leagfaidh Parlaimint na hEorpa agus an Chomhairle síos, ag gníomhú dóibh trí bhíthin rialachán i gcomhréir leis an ngnáthnós imeachta reachtach agus tar éis dul i gcomhairle leis na hinstitiúidí lena mbaineann" in ionad "Leagfaidh an Chomhairle síos, ag gníomhú di d'aon toil ar thogra ón gCoimisiún, ..."; (f) ag tús Airteagal 16, a athuimhrítear mar Airteagal 15, cuirtear "Cinnfidh Parlaimint na hEorpa agus an Chomhairle, ag gníomhú dóibh trí bhíthin rialachán i gcomhréir leis an ngnáthnós imeachta reachtach ..." in ionad "Cinnfidh an Chomhairle, ag gníomhú di ar thogra ón gCoimisiún ..."; (g) in Airteagal 21, a athuimhrítear mar Airteagal 20, tar éis "Abhcóidí Ginearálta", cuirtear "Cláraitheoirí" in ionad "Cláraitheoir" agus scriostar "agus le comhaltaí agus Cláraitheoir na Cúirte Céadchéime"; (h) scriostar an mhír dheiridh d'Airteagal 23, a athuimhrítear mar Airteagal 22; (i) scriostar an fhoirmle dheireanach "DÁ FHIANÚ SIN, chuir na Lánchumhachtaigh thíos-sínithe a lámh leis an bPrótacal seo" mar aon leis an dáta agus liosta na sínitheoirí. PRÓTACAL MAIDIR LEIS NA CRITÉIR UM CHÓINEASÚ 15) Leasaítear mar a leanas an Prótacal maidir leis na critéir um chóineasú dá dtagraítear in Airteagal 121 den Chonradh ag bunú an Chomhphobail Eorpaigh: (a) i dteideal an Phrótacail, scriostar "dá dtagraítear in Airteagal 121 den Chonradh ag bunú an Chomhphobail Eorpaigh"; (b) sa chéad aithris, cuirtear "agus na cinntí á nglacadh aige maidir le deireadh a chur le maoluithe na mBallstát a bhfuil maolú acu" in ionad "... sa chinnteoireacht maidir leis an trasdul chuig an tríú céim den Aontas Eacnamaíoch agus Airgeadaíochta ..."; (c) sa dara habairt d'Airteagal 3, cuirtear "in aghaidh an euro" in ionad "in aghaidh airgeadra Ballstáit eile"; (d) in Airteagal 6, scriostar "le IEA nó"; (e) (ní bhaineann an méid seo leis an leagan Gaeilge). PRÓTACAL MAIDIR LE FORÁLACHA ÁIRITHE A BHAINEANN LEIS AN RÍOCHT AONTAITHE 16) Leasaítear mar a leanas an Prótacal maidir le forálacha áirithe a bhaineann le Ríocht Aontaithe na Breataine Móire agus Thuaisceart Éireann: (a) sa Phrótacal tríd síos, cuirtear "an euro a ghlacadh" in ionad "gluaiseacht chuig an tríú céim den Aontas Eacnamaíoch agus Airgeadaíochta" agus in ionad "gluaiseacht chuig an tríú céim" agus cuirtear "déanamh amhlaidh" in ionad "gluaiseacht amhlaidh"; cuirtear "... tar éis an euro a thabhairt isteach ..." in ionad "... sa tríú céim ..."; (b) cuirtear an dara haithris nua seo a leanas isteach sa bhrollach: "ÓS RUD É gur chuir rialtas na Ríochta Aontaithe in iúl don Chomhairle an 16 Deireadh Fómhair 1996 agus an 30 Deireadh Fómhair 1997 nach raibh sé ar intinn aige a bheith rannpháirteach sa tríú céim den aontas eacnamaíoch agus airgeadaíochta,"; (c) scriostar an chéad fhomhír agus an tríú fomhír de mhír 1; (d) cuirtear an méid seo a leanas in ionad mhír 2: "2. Ag féachaint don fhógra a thug rialtas na Ríochta Aontaithe don Chomhairle an 16 Deireadh Fómhair 1996 agus an 30 Deireadh Fómhair 1997, beidh feidhm ag míreanna 3 go 8 agus mír 10 maidir leis an Ríocht Aontaithe."; (e) scriostar mír 3, agus athuimhrítear dá réir na míreanna a thagann ina diaidh; (f) leasaítear mar a leanas mír 5, a athuimhrítear mar mhír 4: (i) sa chéad abairt, cuirtear an méid seo a leanas in ionad liosta na nAirteagal: "Airteagal 245a(2), cé is moite den chéad abairt agus den abairt dheiridh de, Airteagal 245a(5), an dara mír d'Airteagal 97b, Airteagal 104(1), (9) agus (11), Airteagal 105(1) go (5), Airteagal 106, Airteagail 108, 109, 110 agus 111a, Airteagal 115c, Airteagal 117a(3), Airteagal 188o agus Airteagal 245b den Chonradh ar Fheidhmiú an Aontais Eorpaigh..."; (ii) cuirtear isteach an dara habairt nua seo a leanas: "Ní bheidh feidhm ag Airteagal 99(2) den Chonradh seo maidir léi, a mhéid a bhaineann le glacadh na gcodanna sin de na mórthreoirlínte beartais eacnamaíoch a bhaineann leis an limistéar euro i gcoitinne."; (g) cuirtear an chéad fhomhír nua seo isteach i mír 6, a athuimhrítear mar mhír 5: "Déanfaidh an Ríocht Aontaithe gach dícheall easnamh rialtais iomarcach a sheachaint." agus scriostar "166(4) agus"; (h) cuirtear an méid seo a leanas in ionad na chéad fhomhíre de mhír 7, a athuimhrítear mar mhír 6: "6. Déanfar cearta vótála na Ríochta Aontaithe a fhionraí nuair a bheidh an Chomhairle ag glacadh na mbeart dá dtagraítear sna hAirteagail atá liostaithe i mír 4 agus sna cásanna dá dtagraítear sa chéad fhomhír d'Airteagal 116a(4) den Chonradh ar Fheidhmiú an Aontais Eorpaigh. Chun na críche sin, beidh feidhm ag an dara fomhír d'Airteagal 116(4) den Chonradh sin." Sa dara fomhír, cuirtear "Airteagal 112(2)(b)" in ionad "Airteagail 112(2)(b) agus 123(1)"; (i) i bpointe (a) de mhír 9, a athuimhrítear mar mhír 8, cuirtear "gan an euro a ghlacadh" in ionad "gan gluaiseacht chuig an tríú céim"; (j) i mír 10, a athuimhrítear mar mhír 9, cuirtear an méid seo a leanas in ionad na fomhíre tosaigh: "Féadfaidh an Ríocht Aontaithe a chur in iúl don Chomhairle tráth ar bith go bhfuil ar intinn aici an euro a ghlacadh. Sa chás sin: ...". I bpointe (a), cuirtear tagairt d'Airteagal 117a(1) agus (2) in ionad na tagartha d'Airteagal 122(2); (k) i mír 11, a athuimhrítear mar mhír 10, cuirtear "Airteagal 101" in ionad "Airteagail 101 agus 116(3)" agus cuirtear "mura nglacfaidh agus fad nach nglacfaidh an Ríocht Aontaithe an euro" in ionad "mura ngluaisfidh agus fad nach ngluaisfidh an Ríocht Aontaithe chuig an tríú céim". PRÓTACAL MAIDIR LE FORÁLACHA ÁIRITHE A BHAINEANN LEIS AN DANMHAIRG 17) Leasaítear mar a leanas an Prótacal maidir le forálacha áirithe a bhaineann leis an Danmhairg: (a) scriostar an chéad aithris den bhrollach, agus sa dara haithris, arb í an chéad aithris nua í, cuirtear "sula dtarscaoilfidh an Danmhairg a maolú" in ionad "sula bhféadfaidh an Danmhairg bheith rannpháirteach sa tríú céim den Aontas Eacnamaíoch agus Airgeadaíochta" agus cuirtear isteach an tríú haithris nua seo a leanas: "ÓS RUD É gur chuir rialtas na Danmhairge in iúl don Chomhairle an 3 Samhain 1993 nach raibh sé ar intinn aige a bheith rannpháirteach sa tríú céim den aontas eacnamaíoch agus airgeadaíochta,"; (b) aisghairtear pointe 1 agus pointe 3 agus athuimhrítear na míreanna eile dá réir; (c) i bpointe 2, a athuimhrítear mar phointe 1, cuirtear an méid seo a leanas in ionad na chéad abairte: "Ag féachaint don fhógra a thug Rialtas na Danmhairge don Chomhairle an 3 Samhain 1993, beidh maolú ag an Danmhairg."; (d) i bpointe 4 a athuimhrítear mar phointe 2, cuirtear tagairt d'Airteagal 117a den Chonradh ar Fheidhmiú an Aontais Eorpaigh in ionad na tagartha d'Airteagal 122(2). PRÓTACAL SCHENGEN 18) Leasaítear mar a leanas an Prótacal ag lánpháirtiú acquis Schengen i gcreat an Aontais Eorpaigh: (a) i dteideal an Phrótacail, cuirtear "maidir le acquis Schengen arna lánpháirtiú" in ionad "ag lánpháirtiú acquis Schengen"; (b) leasaítear mar a leanas an brollach: (i) sa chéad aithris, cuirtear "a rinneadh a lánpháirtiú i gcreat an Aontais Eorpaigh le Conradh Amstardam an 2 Deireadh Fómhair 1997" in ionad na coda deiridh den chéad abairt "an lánpháirtíocht Eorpach a fheabhsú agus, go háirithe, a chur ar chumas an Aontais Eorpaigh forbairt níos gasta a dhéanamh chun bheith ina limistéar saoirse, slándála agus ceartais,"; (ii) cuirtear an méid seo a leanas in ionad an dara haithris: "ÓS MIAN LEO acquis Schengen a chaomhnú, forbartha mar atá ó tháinig Conradh Amstardam i bhfeidhm agus é a fhorbairt chun rannchuidiú leis an gcuspóir a ghnóthú limistéar saoirse, slándála agus ceartais gan teorainneacha inmheánacha a chur ar fáil do shaoránaigh an Aontais"; (iii) scriostar an tríú haithris; (iv) sa chúigiú haithris, a bheidh ina ceathrú haithris, cuirtear "rannpháirteach i bhforálacha uile acquis Schengen" in ionad "ina bpáirtithe sna comhaontuithe thuasluaite agus nach bhfuil siad sínithe acu" agus ag deireadh na haithrise cuirtear "glacadh go hiomlán nó go páirteach le forálacha eile an acquis sin" in ionad "glacadh le forálacha uile na gcomhaontuithe sin nó le roinnt díobh"; (v) ag deireadh an séú haithris, a bheidh ina cúigiú haithris, scriostar "agus nach cóir leas a bhaint as na forálacha sin ach mar rogha dheireanach"; (vi) sa seachtú haithris, a bheidh ina séú haithris, cuirtear "ar Stáit iad sin araon atá faoi cheangal ag forálacha aontas Nordach na bpasanna, mar aon leis na Stáit Nordacha is Ballstáit den Aontas Eorpach" in ionad "ar Stáit iad sin araon atá tar éis a n-intinn a dhaingniú bheith faoi cheangal ag na forálacha atá luaite anseo thuas, ar bhonn an Chomhaontaithe arna shíniú i Lucsamburg ar an 19 Nollaig 1996"; (c) cuirtear an méid seo a leanas in ionad na chéad abairte d'Airteagal 1: "Údarófar do Ríocht na Beilge, do Phoblacht na Bulgáire, do Phoblacht na Seice, do Ríocht na Danmhairge, do Phoblacht Chónaidhme na Gearmáine, do Phoblacht na hEastóine, don Phoblacht Heilléanach, do Ríocht na Spáinne, do Phoblacht na Fraince, do Phoblacht na hIodáile, do Phoblacht na Cipire, do Phoblacht na Laitvia, do Phoblacht na Liotuáine, d'Ard-Diúcacht Lucsamburg, do Phoblacht na hUngáire, do Phoblacht Mhálta, do Ríocht na hÍsiltíre, do Phoblacht na hOstaire, do Phoblacht na Polainne, do Phoblacht na Portaingéile, don Rómáin, do Phoblacht na Slóivéine, do Phoblacht na Slóvaice, do Phoblacht na Fionlainne agus do Ríocht na Sualainne comhar níos dlúithe a bhunú eatarthu féin sna réimsí a thig faoi fhorálacha arna sainiú ag an gComhairle arb éard iad acquis Schengen."; (d) cuirtear an méid seo a leanas in ionad Airteagal 2: "Airteagal 2 Beidh feidhm ag acquis Schengen maidir leis na Ballstáit dá dtagraítear in Airteagal 1, gan dochar d'Airteagal 3 d'Ionstraim Aontachais an 16 Aibreán 2003 ná d'Airteagal 4 d'Ionstraim Aontachais an 25 Aibreán 2005. Gabhfaidh an Chomhairle ionad an Choiste Feidhmiúcháin arna chur ar bun le comhaontuithe Schengen."; (e) cuirtear an méid seo a leanas in ionad Airteagal 3: "Airteagal 3 Beidh rannpháirtíocht na Danmhairge i nglacadh beart arb éard iad forbairt ar acquis Schengen, maille leis na bearta sin a chur chun feidhme agus a chur i bhfeidhm sa Danmhairg, faoi rialú ag forálacha ábhartha an Phrótacail maidir le seasamh na Danmhairge."; (f) sa chéad mhír d'Airteagal 4, scriostar "nach bhfuil faoi cheangal ag acquis Schengen"; (g) cuirtear an méid seo a leanas in ionad Airteagal 5: "Airteagal 5 1. Beidh tograí agus tionscnaimh chun cur le acquis Schengen faoi réir fhorálacha ábhartha na gConarthaí. Sa chomhthéacs sin, mura mbeidh fógra i scríbhinn tugtha ag Éirinn nó ag an Ríocht Aontaithe don Chomhairle laistigh de thréimhse réasúnta gur mian léi a bheith rannpháirteach, measfar an t-údarú dá dtagraítear in Airteagal 280d den Chonradh ar Fheidhmiú an Aontais Eorpaigh a bheith deonaithe do na Ballstáit dá dtagraítear in Airteagal 1 agus d'Éirinn nó don Ríocht Aontaithe nuair is mian le ceachtar díobh a bheith rannpháirteach sna réimsí comhair atá i gceist. 2. Má mheastar go bhfuil fógra tugtha ag Éirinn nó ag an Ríocht Aontaithe de bhun cinnidh faoi Airteagal 4, féadfaidh ceachtar acu, mar sin féin, fógra a thabhairt don Chomhairle i scríbhinn, taobh istigh de 3 mhí, nach mian léi a bheith rannpháirteach i dtogra nó i dtionscnamh den sórt sin. Sa chás sin, ní bheidh Éire ná an Ríocht Aontaithe rannpháirteach ina ghlacadh. Ón bhfógra deiridh sin ar aghaidh, déanfar an nós imeachta chun an beart chun cur le acquis Schengen a fhionraí go dtí deireadh an nós imeachta a leagtar amach i mír 3 nó i mír 4 nó go dtí go n-aisghairfear an fógra sin tráth ar bith le linn an nós imeachta sin. 3. I dtaca le Ballstát a bhfuil an fógra tugtha aige dá dtagraítear i mír 2, ní bheidh feidhm a thuilleadh maidir leis ag aon chinneadh a dhéanfaidh an Chomhairle de bhun Airteagal 4, ón dáta a dtiocfaidh an beart molta i bhfeidhm, a mhéid a mheasfaidh an Chomhairle is gá sin agus faoi na coinníollacha a chinnfear i gcinneadh ón gComhairle a fheidhmeoidh trí thromlach cáilithe ar thogra ón gCoimisiún. Déanfar an cinneadh sin i gcomhréir leis na critéir seo a leanas: féachfaidh an Chomhairle lena oiread rannpháirtíochta ón mBallstát lena mbaineann agus is féidir a choinneáil gan dochar tromchúiseach a dhéanamh d'inoibritheacht phraiticiúil na gcodanna éagsúla d'acquis Schengen, agus a gcomhchuibheas á urramú. Cuirfidh an Coimisiún a thogra isteach a luaithe is féidir tar éis an fhógra dá dtagraítear i mír 2. Gníomhóidh an Chomhairle, más gá tar éis dhá chruinniú i ndiaidh a chéile a chomóradh, taobh istigh de cheithre mhí den togra ón gCoimisiún. 4. Mura mbeidh cinneadh glactha ag an gComhairle faoi dheireadh na tréimhse ceithre mhí, féadfaidh Ballstát a éileamh ar an toirt go gcuirfí an t-ábhar faoi bhráid na Comhairle Eorpaí. Sa chás sin, déanfaidh an Chomhairle Eorpach, ag gníomhú di trí thromlach cáilithe ar thogra ón gCoimisiún, cinneadh a ghlacadh i gcomhréir leis na critéir dá dtagraítear i mír 3 ag an gcéad chruinniú eile a bheidh aici. 5. Má tharlaíonn, faoi dheireadh an nós imeachta a leagtar amach i mír 3 nó i mír 4, nach bhfuil a cinneadh glactha ag an gComhairle nó ag an gComhairle Eorpach, de réir mar a bheidh, déanfar fionraí an nós imeachta maidir le beart chun cur le acquis Schengen a ghlacadh a fhoirceannadh. Má ghlactar an beart sin ina dhiaidh sin, ní bheidh feidhm feasta ag aon chinneadh a dhéanfaidh an Chomhairle de bhun Airteagal 4, ón dáta a dtiocfaidh an beart sin i bhfeidhm, maidir leis an mBallstát lena mbaineann a mhéad a chinnfidh an Coimisiún agus faoi na coinníollacha a chinnfidh an Coimisiún, mura mbeidh an fógra dá dtagraítear i mír 2 tarraingthe siar ag an mBallstát sin sula nglacfar an beart. Gníomhóidh an Coimisiún roimh dháta an ghlactha sin. Nuair a bheidh a chinneadh á dhéanamh aige, urramóidh an Coimisiún na critéir dá dtagraítear i mír 3."; (h) sa chéad abairt den chéad mhír d'Airteagal 6, scriostar "ar bhonn an Chomhaontaithe arna shíniú i Lucsamburg ar an 19 Nollaig 1996"; (i) aisghairtear Airteagal 7 agus athuimhrítear Airteagal 8 mar Airteagal 7; (j) aisghairtear an Iarscríbhinn. PRÓTACAL MAIDIR LE GNÉITHE ÁIRITHE D'AIRTEAGAL 22a A CHUR I bhFEIDHM AR AN RÍOCHT AONTAITHE AGUS AR ÉIRINN 19) Leasaítear mar a leanas an Prótacal maidir le gnéithe áirithe d'Airteagal 14 den Chonradh ag bunú an Chomhphobail Eorpaigh a chur i bhfeidhm ar an Ríocht Aontaithe agus ar Éirinn: (a) i dteideal an Phrótacail, cuirtear tagairt don Chonradh ar Fheidhmiú an Aontais Eorpaigh in ionad na tagartha don Chonradh ag bunú an Chomhphobail Eorpaigh; (b) i bpointe (a) den chéad mhír d'Airteagal 1, cuirtear "Ballstát" in ionad "Stát is Páirtithe Conarthacha sa Chomhaontú maidir leis an Limistéar Eorpach Eacnamaíoch"; (c) sa chéad mhír agus sa dara mír d'Airteagal 1, in Airteagal 2 agus sa dara mír d'Airteagal 3, cuirtear tagairt d'Airteagail 22a agus 62 den Chonradh ar Fheidhmiú an Aontais Eorpaigh in ionad na tagartha d'Airteagal 14. PRÓTACAL MAIDIR LE SEASAMH NA RÍOCHTA AONTAITHE AGUS NA hÉIREANN I dTACA LEIS AN LIMISTÉAR SAOIRSE, SLÁNDÁLA AGUS CEARTAIS 20) Leasaítear mar a leanas an Prótacal maidir le seasamh na Ríochta Aontaithe agus na hÉireann: (a) ag deireadh theideal an Phrótacail, cuirtear isteach "i dtaca leis an limistéar saoirse, slándála agus ceartais"; (b) sa dara haithris den bhrollach, cuirtear tagairt d'Airteagal 22a den Chonradh ar Fheidhmiú an Aontais Eorpaigh in ionad na tagartha don Chonradh ag bunú an Chomhphobail Eorpaigh; (c) sa chéad abairt d'Airteagal 1, cuirtear "de bhun Theideal IV de Chuid a Trí den Chonradh ar Fheidhmiú an Aontais Eorpaigh" in ionad "de bhun Theideal IV den Chonradh ag bunú an Chomhphobail Eorpaigh"; scriostar an dara habairt agus cuirtear isteach an mhír seo a leanas: "Chun críocha an Airteagail seo, saineofar tromlach cáilithe i gcomhréir le hAirteagal 205(3) den Chonradh ar Fheidhmiú an Aontais Eorpaigh."; (d) ag tús Airteagal 2, cuirtear "aon fhoráil de Theideal IV de Chuid a Trí den Chonradh ar Fheidhmiú an Aontais Eorpaigh" in ionad "aon fhoráil de Theideal IIIa den Chonradh ag bunú an Chomhphobail Eorpaigh"; sa tríú habairt, cuirtear "don acquis communautaire ná d'acquis an Aontais" in ionad "don acquis communautaire"; (e) Leasaítear mar a leanas Airteagal 3(1): (i) sa chéad abairt de mhír 1, cuirtear "de bhun Theideal IV de Chuid a Trí den Chonradh ar Fheidhmiú an Aontais Eorpaigh" in ionad "de bhun Theideal IV den Chonradh ag bunú an Chomhphobail Eorpaigh" agus scriostar an dara habairt; (ii) cuirtear isteach na fomhíreanna nua seo a leanas i ndiaidh an dara fomhír: "Leagfar síos le bearta arna nglacadh de bhun Airteagal 61c den Chonradh ar Fheidhmiú an Aontais Eorpaigh na coinníollacha do rannpháirtíocht na Ríochta Aontaithe agus na hÉireann sna meastacháin a bhaineann leis na réimsí atá folaithe le Teideal IV de Chuid a Trí den Chonradh sin. Chun críocha an Airteagail seo, saineofar tromlach cáilithe i gcomhréir le hAirteagal 205(3) den Chonradh ar Fheidhmiú an Aontais Eorpaigh"; (f) in Airteagal 4, in Airteagal 5 agus in Airteagal 6, cuirtear "de bhun Theideal IV de Chuid a Trí den Chonradh ar Fheidhmiú an Aontais Eorpaigh" in ionad "de bhun Theideal IV den Chonradh ag bunú an Chomhphobail Eorpaigh"; (g) sa dara habairt d'Airteagal 4, cuirtear tagairt d'Airteagal 280f(1) den Chonradh ar Fheidhmiú an Aontais Eorpaigh in ionad na tagartha d'Airteagal 11(3); (h) cuirtear isteach an tAirteagal 4a nua seo a leanas: "Airteagal 4a 1. Beidh feidhm ag forálacha an Phrótacail seo maidir leis an Ríocht Aontaithe agus le hÉirinn chomh maith maidir le bearta a mholfar nó a ghlacfar de bhun Theideal IV de Chuid III den Chonradh ar Fheidhmiú an Aontais Eorpaigh lena leasófar beart atá ann cheana atá ina cheangal orthu. 2. I gcásanna, áfach, ina gcinnfidh an Chomhairle, ag gníomhú di ar thogra ón gCoimisiún, nach bhféadfaí, gan rannpháirtíocht na Ríochta Aontaithe nó na hÉireann sa leagan leasaithe de bheart atá ann, an beart sin a chur i bhfeidhm i leith Ballstát eile nó i leith an Aontais, féadfaidh sí a áiteamh orthu fógra a thabhairt faoi Airteagal 3 nó faoi Airteagal 4. Chun críocha Airteagal 3 tosóidh tréimhse bhreise dhá mhí ón dáta a gcinnfidh an Chomhairle amhlaidh. Má tharlaíonn, nuair a rachaidh an tréimhse dhá mhí sin ó chinneadh na Comhairle in éag, nach mbeidh fógra tugtha ag an Ríocht Aontaithe ná ag Éirinn faoi Airteagal 3 nó faoi Airteagal 4, ní bheidh an beart atá ann ina cheangal uirthi ná ní bheidh sé infheidhme maidir léi a thuilleadh, mura mbeidh fógra faoi Airteagal 4 tugtha ag an mBallstát lena mbaineann sula dtiocfaidh an beart leasaitheach i bhfeidhm. Gabhfaidh éifeacht leis seo ón dáta a dtiocfaidh an beart leasaitheach i bhfeidhm nó ón dáta a rachaidh an tréimhse dhá mhí in éag, cibé acu is déanaí. Chun críche na míre seo, gníomhóidh an Chomhairle, tar éis plé iomlán ar an ábhar, trí thromlach cáilithe dá comhaltaí a ionadaíonn do na Ballstáit a bheidh rannpháirteach nó a bhí rannpháirteach i nglacadh an bhirt leasaithigh. Saineofar tromlach cáilithe den Chomhairle i gcomhréir le hAirteagal 205(3)(a) den Chonradh ar Fheidhmiú an Aontais Eorpaigh. 3. Féadfaidh an Chomhairle, ag gníomhú di trí thromlach cáilithe ar thogra ón gCoimisiún, a chinneadh go n-iompróidh an Ríocht Aontaithe nó Éire na hiarmhairtí díreacha airgeadais, más ann dóibh, a thabhófar le riachtanas agus ar dhóigh dhosheachanta de thoradh a rannpháirtíochta sa bheart atá ann a scor. 4. Ní dhéanfaidh an tAirteagal seo dochar d'Airteagal 4."; (i) ag deireadh Airteagal 5, cuirtear isteach an méid seo a leanas: "..., ach amháin má chinneann comhaltaí uile na Comhairle a mhalairt, ag gníomhú dóibh d'aon toil tar éis dul i gcomhairle le Parlaimint na hEorpa."; (j) in Airteagal 6, cuirtear "forálacha ábhartha na gConarthaí" in ionad "forálacha ábhartha an Chonartha sin, lena n-áirítear Airteagal 68,"; (k) cuirtear isteach an tAirteagal 6a nua seo a leanas: "Airteagal 6a Na rialacha a leagtar síos ar bhonn Airteagal 16b den Chonradh ar Fheidhmiú an Aontais Eorpaigh agus a bhaineann le próiseáil sonraí pearsanta ag na Ballstáit agus gníomhaíochtaí á gcur i gcrích acu a thig faoi raon feidhme Chaibidil 4 nó Chaibidil 5 de Theideal IV de Chuid a Trí den Chonradh sin, ní bheidh siad ina gceangal ar an Ríocht Aontaithe ná ar Éirinn nuair nach mbeidh na rialacha ina gceangal orthu lena rialaítear cineálacha an chomhair bhreithiúnaigh in ábhair choiriúla nó cineálacha an chomhair phóilíneachta a cheanglaíonn na forálacha a leagtar síos ar bhonn Airteagal 16b a chomhlíonadh."; (l) in Airteagal 7, cuirtear "Airteagail 3, 4 agus 4a" in ionad "Airteagail 3 agus 4" agus cuirtear "don Phrótacal maidir le acquis Schengen arna lánpháirtiú i gcreat" in ionad "don Phrótacal ag lánpháirtiú acquis Schengen i gcreat"; (m) in Airteagal 8, cuirtear "don Chomhairle" in ionad "d'Uachtarán na Comhairle"; (n) cuirtear isteach an tAirteagal 9 nua seo a leanas: "Airteagal 9 A mhéid a bhaineann le hÉirinn, ní bheidh feidhm ag an bPrótacal seo maidir le hAirteagal 61h den Chonradh ar Fheidhmiú an Aontais Eorpaigh." PRÓTACAL MAIDIR LE SEASAMH NA DANMHAIRGE 21) Leasaítear mar a leanas an Prótacal maidir le seasamh na Danmhairge: (a) leasaítear mar a leanas an brollach: (i) cuirtear isteach trí aithris nua mar a leanas i ndiaidh an dara haithris: "ÓS FEASACH DÓIBH go ndéanfaidh leanúint faoi na Conarthaí de na socruithe dlí a d'eascair ó Chinneadh Dhún Éideann rannpháirtíocht na Danmhairge i réimsí tábhachtacha den chomhar san Aontas a theorannú go suntasach agus gurb é lár leas an Aontais iomláine an acquis a áirithiú i réimse na saoirse, na slándála agus an cheartais; ÓS MIAN LEO mar sin creat dlí a bhunú a thabharfaidh rogha don Danmhairg a bheith rannpháirteach i nglacadh na mbeart arna mbeartú ar bhonn Theideal IV de Chuid a Trí den Chonradh ar Fheidhmiú an Aontais Eorpaigh agus ag fáiltiú dóibh roimh intinn na Danmhairge leas a bhaint as an rogha sin nuair is féidir i gcomhréir lena riachtanais bhunreachtúla; AG TABHAIRT DÁ nAIRE nach gcoiscfidh an Danmhairg na Ballstáit eile ar a gcomhar a fhorbairt tuilleadh i ndáil le bearta nach bhfuil ina gceangal ar an Danmhairg;"; (ii) san aithris leathdhéanach, cuirtear "den Phrótacal maidir le acquis Schengen arna lánpháirtiú ..." in ionad "den Phrótacal ag lánpháirtiú acquis Schengen ..."; (b) sa chéad abairt den chéad mhír d'Airteagal 1, cuirtear "Theideal IV de Chuid a Trí den Chonradh ar Fheidhmiú an Aontais Eorpaigh" in ionad "Theideal IV den Chonradh ag bunú an Chomhphobail Eorpaigh"; (c) scriostar an dara habairt den chéad mhír d'Airteagal 1 agus cuirtear isteach an mhír nua seo a leanas: "Chun críocha an Airteagail seo, saineofar tromlach cáilithe i gcomhréir le hAirteagal 205(3) den Chonradh ar Fheidhmiú an Aontais Eorpaigh."; (d) Cuirtear an méid seo a leanas in ionad Airteagal 2: "Airteagal 2 Ní bheidh aon fhoráil de Theideal IV de Chuid a Trí den Chonradh ar Fheidhmiú an Aontais Eorpaigh, aon bheart arna ghlacadh de bhun an Teidil sin, aon fhoráil d'aon chomhaontú idirnáisiúnta arna thabhairt i gcrích ag an Aontas de bhun an Teidil sin, ná aon chinneadh ó Chúirt Bhreithiúnais an Aontais Eorpaigh ag léiriú aon fhoráil nó aon bheart den sórt sin nó aon bheart a leasaíodh nó atá inleasaithe de bhun an Teidil sin ina cheangal nó ina ceangal ar an Danmhairg ná infheidhme inti; agus ní dhéanfaidh aon fhoráil, aon bheart ná aon chinneadh den sórt sin difear ar dhóigh ar bith d'inniúlachtaí, do chearta agus d'oibleagáidí na Danmhairge; agus ní dhéanfaidh aon fhoráil, aon bheart ná aon chinneadh den sórt sin difear ar dhóigh ar bith don acquis Comhphobail ná Aontais ná ní bheidh siad ina gcuid de dhlí an Aontais mar a bheidh feidhm ag an acquis agus an dlí sin maidir leis an Danmhairg. Go háirithe, leanfaidh gníomhartha an Aontais i réimse an chomhair phóilíneachta agus an chomhair bhreithiúnais in ábhair choiriúla a glacadh sula dtiocfaidh Conradh Liospóin i bhfeidhm agus a ndearnadh leasú orthu de cheangal a bheith acu ar an Danmhairg agus de bheith infheidhme maidir léi, gan athrú."; (e) cuirtear isteach an tAirteagal 2a nua seo a leanas: "Airteagal 2a Beidh feidhm ag Airteagal 2 den Phrótacal seo freisin maidir leis na rialacha sin a leagtar síos ar bhonn Airteagal 16b den Chonradh ar Fheidhmiú an Aontais Eorpaigh a bhaineann le daoine aonair a chosaint i dtaca le sonraí pearsanta a bheith á bpróiseáil ag na Ballstáit nuair atá gníomhaíochtaí á gcur i gcrích acu a thig faoi raon feidhme Chaibidil 4 nó Chaibidil 5 de Theideal IV de Chuid a Trí den Chonradh sin."; (f) Déantar Airteagal 6 d'Airteagal 4; (g) leasaítear mar a leanas Airteagal 5, a athuimhrítear mar Airteagal 4: (i) san Airteagal tríd síos, cuirtear "beart" in ionad "cinneadh"; (ii) i mír 1, cuirtear "… atá folaithe leis an gCuid seo" in ionad "… faoi fhorálacha Theideal IV den Chonradh ag bunú an Chomhphobail Eorpaigh" agus cuirtear "na Ballstáit eile a mbeidh an beart ina cheangal orthu" in ionad "na Ballstáit eile dá dtagraítear in Airteagal 1 den Phrótacal ag lánpháirtiú acquis Schengen i gcreat an Aontais Eorpaigh agus idir í agus Éire nó an Ríocht Aontaithe má bhíonn na Ballstáit sin rannpháirteach sna réimsí comhair i gceist"; (iii) i mír 2, cuirtear "déanfaidh na Ballstáit a mbeidh an beart sin ina cheangal orthu agus an Danmhairg ..." in ionad "déanfaidh na Ballstáit dá dtagraítear in Airteagal 1 den Phrótacal ag lánpháirtiú acquis Schengen i gcreat an Aontais Eorpaigh ..."; (h) leasaítear mar a leanas Airteagal 6, a athuimhrítear mar Airteagal 5: (i) sa chéad abairt, cuirtear "de bhun Airteagal 13(1), Airteagal 28a agus Airteagail 28b go 28e den Chonradh ar an Aontas Eorpach" in ionad "i réimse Airteagail 13(1) agus 17 den Chonradh ar an Aontas Eorpach" agus scriostar "ach ní choiscfidh sí forbairt ar chomhar níos dlúithe idir Ballstáit sa réimse sin"; (ii) cuirtear isteach an tríú habairt nua seo: "Ní choiscfidh an Danmhairg na Ballstáit eile ar a gcomhar a fhorbairt tuilleadh sa réimse sin."; (iii) sa cheathrú habairt nua, cuirtear an fochlásal nua seo a leanas isteach ag an deireadh: "ná cumais mhíleata a chur ar fáil don Aontas"; (iv) cuirtear isteach an dá mhír nua seo a leanas: "Beidh gá le haontoilíocht chomhaltaí na Comhairle, seachas ionadaí rialtas na Danmhairge, do chinntí na Comhairle nach foláir a ghlacadh d'aon toil. Chun críocha an Airteagail seo, saineofar tromlach cáilithe i gcomhréir le hAirteagal 205(3) den Chonradh ar Fheidhmiú an Aontais Eorpaigh."; (i) i ndiaidh an cheannteidil "CUID III", cuirtear isteach Airteagal 6, a bhfuil foclaíocht Airteagal 4 aige; (j) cuirtear ceannteideal "CUID IV" roimh Airteagal 7; (k) cuirtear isteach an tAirteagal 8 nua seo a leanas: "Airteagal 8 1. Tráth ar bith agus gan dochar d'Airteagal 7, féadfaidh an Danmhairg, i gcomhréir lena rialacha bunreachtúla, fógra a thabhairt do na Ballstáit eile gurb éard é Cuid I den Phrótacal seo, amhail ón gcéad lá den mhí i ndiaidh an fhógra, na forálacha san Iarscríbhinn. Sa chás sin, déanfar Airteagail 5 go 8 a athuimhriú dá réir. 2. Sé mhí tar éis an dáta a ghabhfaidh éifeacht leis an bhfógra dá dtagraítear i mír 1, beidh acquis Schengen uile agus bearta arna nglacadh chun cur leis an acquis sin, a bhí ina gceangal ar an Danmhairg go dtí sin mar oibleagáidí faoin dlí idirnáisiúnta, ina gceangal ar an Danmhairg mar chuid de dhlí an Aontais."; (l) cuirtear an Iarscríbhinn nua seo a leanas leis an bPrótacal: "IARSCRÍBHINN Airteagal 1 Faoi réir Airteagal 3, ní bheidh an Danmhairg rannpháirteach nuair a ghlacfaidh an Chomhairle bearta arna mbeartú de bhun Theideal IV de Chuid a Trí den Chonradh ar Fheidhmiú an Aontais Eorpaigh. Beidh gá le haontoilíocht chomhaltaí na Comhairle, seachas ionadaí rialtas na Danmhairge, do chinntí na Comhairle nach foláir a ghlacadh d'aon toil. Chun críocha an Airteagail seo, saineofar tromlach cáilithe i gcomhréir le hAirteagal 205(3) den Chonradh ar Fheidhmiú an Aontais Eorpaigh. Airteagal 2 De bhua Airteagal 1 agus faoi réir Airteagail 3, 4 agus 8, ní bheidh aon fhoráil i dTeideal IV de Chuid a Trí den Chonradh ar Fheidhmiú an Aontais Eorpaigh, aon bheart arna ghlacadh de bhun an Teidil sin, aon fhoráil d'aon chomhaontú idirnáisiúnta arna thabhairt i gcrích ag an Aontas de bhun an Teidil sin ná aon bhreith de chuid Chúirt Bhreithiúnais an Aontais Eorpaigh ag léiriú aon fhorála nó aon bhirt den sórt sin ina cheangal ar an Danmhairg ná infheidhme inti. Ní dhéanfaidh aon fhoráil, beart ná cinneadh den sórt sin difear ar dhóigh ar bith d'inniúlachtaí, cearta agus oibleagáidí na Danmhairge. Ní dhéanfaidh aon fhoráil, beart ná cinneadh den sórt sin difear ar dhóigh ar bith don acquis Comhphobail ná Aontais ná ní bheidh siad ina gcuid de dhlí an Aontais mar a bheidh feidhm ag an acquis agus an dlí sin maidir leis an Danmhairg. Airteagal 3 1. Féadfaidh an Danmhairg fógra a thabhairt i scríbhinn d'Uachtarán na Comhairle, laistigh de thrí mhí tar éis an dáta ar tíolacadh togra nó tionscnamh don Chomhairle de bhun Theideal IV de Chuid a Trí den Chonradh ar Fheidhmiú an Aontais Eorpaigh, gur mian léi bheith rannpháirteach le linn aon bheart den sórt sin arna bheartú a ghlacadh agus a chur i bhfeidhm, agus leis sin beidh an Danmhairg i dteideal bheith rannpháirteach amhlaidh. 2. Mura féidir tar éis tréimhse réasúnta beart dá dtagraítear i mír 1 a ghlacadh le rannpháirtíocht na Danmhairge, féadfaidh an Chomhairle an beart sin dá dtagraítear i mír 1 a ghlacadh i gcomhréir le hAirteagal 1 gan rannpháirtíocht na Danmhairge. Sa chás sin beidh feidhm ag Airteagal 2. Airteagal 4 Féadfaidh an Danmhairg, tráth ar bith tar éis an dáta ar glacadh beart de bhun Theideal IV de Chuid a Trí den Chonradh ar Fheidhmiú an Aontais Eorpaigh, fógra faoina hintinn a thabhairt don Chomhairle agus don Choimisiún gur mian léi glacadh leis an mbeart sin. Sa chás sin, beidh feidhm mutatis mutandis ag an nós imeachta dá bhforáiltear in Airteagal 280f(1) den Chonradh sin. Airteagal 5 1. Beidh feidhm ag forálacha an Phrótacail seo maidir leis an Danmhairg chomh maith maidir le bearta a mholfar nó a ghlacfar de bhun Theideal IV de Chuid III den Chonradh ar Fheidhmiú an Aontais Eorpaigh lena leasaítear beart atá ann cheana atá ina cheangal uirthi. 2. Ach i gcásanna ina gcinnfidh an Chomhairle, áfach, ag gníomhú di ar thogra ón gCoimisiún, nach bhféadfaí, gan rannpháirtíocht na Danmhairge sa leagan leasaithe de bheart atá ann, an beart sin a chur i bhfeidhm i leith Ballstát eile nó i leith an Aontais, féadfaidh sí a áiteamh uirthi fógra a thabhairt faoi Airteagal 3 nó 4. Chun críocha Airteagal 3 tosóidh tréimhse bhreise dhá mhí ón dáta a suífidh an Chomhairle amhlaidh. Má tharlaíonn, nuair a rachaidh an tréimhse dhá mhí sin ó shuíomh na Comhairle in éag, nach mbeidh fógra tugtha ag an Danmhairg faoi Airteagal 3 nó faoi Airteagal 4, ní bheidh an beart atá ann ina cheangal uirthi ná ní bheidh sé infheidhme maidir léi a thuilleadh, mura mbeidh fógra tugtha aici faoi Airteagal 4 sula dtiocfaidh an beart leasaitheach i bhfeidhm. Gabhfaidh éifeacht leis seo ón dáta a dtiocfaidh an beart leasaitheach i bhfeidhm nó ón dáta a rachaidh an tréimhse dhá mhí in éag, cibé acu is déanaí. Chun críche na míre seo, gníomhóidh an Chomhairle, tar éis plé iomlán ar an ábhar, trí thromlach cáilithe dá comhaltaí a ionadaíonn do na Ballstáit a bheidh rannpháirteach nó a bhí rannpháirteach i nglacadh an bhirt leasaithigh. Saineofar tromlach cáilithe den Chomhairle i gcomhréir le hAirteagal 205(3)(a) den Chonradh ar Fheidhmiú an Aontais Eorpaigh. 3. Féadfaidh an Chomhairle, ag gníomhú di trí thromlach cáilithe ar thogra ón gCoimisiún, a chinneadh go n-iompróidh an Danmhairg na hiarmhairtí díreacha airgeadais, más ann dóibh, a thabhófar de thoradh a rannpháirtíocht sa bheart atá ann a scor. 4. Ní dhéanfaidh an tAirteagal seo dochar d'Airteagal 4. Airteagal 6 1. Tíolacfar fógra de bhun Airteagal 4 tráth nach déanaí ná sé mhí tar éis an dáta ar glacadh beart go cinntitheach má tá an beart sin ag cur le acquis Schengen. Mura dtíolacfaidh an Danmhairg fógra i gcomhréir le hAirteagal 3 nó Airteagal 4 maidir le beart chun cur le acquis Schengen, déanfaidh na Ballstáit a mbeidh an beart sin ina cheangal orthu agus an Danmhairg na bearta iomchuí a bheidh le glacadh a mheas. 2. Fógra de bhun Airteagal 3 i ndáil le beart chun chur le acquis Schengen, measfar go neamh-inchúlghairthe gur fógra é de bhun Airteagal 3 i ndáil le haon togra nó tionscnamh eile arb é is aidhm dó cur leis an mbeart sin a mhéid atá an togra nó an tionscnamh sin ag cur le acquis Schengen. Airteagal 7 Na rialacha a leagtar síos ar bhonn Airteagal 16a den Chonradh ar Fheidhmiú an Aontais Eorpaigh agus a bhaineann le daoine aonair a chosaint i dtaca le sonraí pearsanta a bheith á bpróiseáil ag na Ballstáit agus gníomhaíochtaí á gcur i gcrích acu a thig faoi raon feidhme Chaibidil 4 nó Chaibidil 5 de Theideal IV de Chuid a Trí den Chonradh sin, ní bheidh siad ina gceangal ar an Danmhairg nuair nach mbeidh na rialacha ina gceangal uirthi lena rialaítear cineálacha an chomhair bhreithiúnaigh in ábhair choiriúla nó cineálacha an chomhair phóilíneachta a cheanglaíonn na forálacha a leagtar síos ar bhonn Airteagal 16a a chomhlíonadh. Airteagal 8 Más rud é, i gcásanna dá dtagraítear sa Chuid seo, go mbeidh beart arna ghlacadh ag an gComhairle de bhun Theideal IV de Chuid a Trí den Chonradh ar Fheidhmiú an Aontais Eorpaigh ina cheangal ar an Danmhairg, beidh feidhm ag na forálacha ábhartha de na Conarthaí maidir leis an Danmhairg i ndáil leis an mbeart sin. Airteagal 9 Nuair nach mbeidh an Danmhairg faoi cheangal ag beart arna ghlacadh de bhun Theideal IV de Chuid a Trí den Chonradh ar Fheidhmiú an Aontais Eorpaigh, ní iompróidh sí aon iarmhairtí airgeadais a ghabhfaidh leis an mbeart sin seachas costais riaracháin a thabhóidh na hinstitiúidí, ach amháin má chinneann an Chomhairle a mhalairt, ag gníomhú di d'aon toil a chomhaltaí uile tar éis dul i gcomhairle le Parlaimint na hEorpa." PRÓTACAL MAIDIR LE TEARMANN DO NÁISIÚNAIGH DE CHUID AN AONTAIS 22) Leasaítear mar a leanas an Prótacal maidir le tearmann do náisiúnaigh de chuid Bhallstáit an Aontais Eorpaigh: (a) leasaítear mar a leanas an brollach: (i) cuirtear an méid seo a leanas in ionad na chéad aithrise: "DE BHRÍ, i gcomhréir le hAirteagal 6(1) den Chonradh ar an Aontas Eorpach, go n-aithníonn an tAontas na cearta, na saoirsí agus na prionsabail atá leagtha amach sa Chairt um Chearta Bunúsacha,"; (ii) cuirtear isteach an dara haithris nua seo a leanas: "DE BHRÍ, de bhun Airteagal 6(3) den Chonradh ar an Aontas Eorpach, go bhfuil na cearta bunúsacha mar atá siad ráthaithe leis an gCoinbhinsiún Eorpach chun Cearta an Duine agus Saoirsí Bunúsacha a Chosaint ina gcuid de dhlí an Aontais mar phrionsabail ghinearálta,"; (iii) sa dara haithris a ndéantar an tríú haithris di, cuirtear tagairt d'Airteagal 6(1) agus (3) in ionad na tagartha d'Airteagal 6(2): (iv) sa tríú haithris a ndéantar an ceathrú haithris di, cuirtear tagairt d'Airteagal 1a in ionad na tagartha d'Airteagal 6(1): (v) sa tríú haithris, a ndéantar an ceathrú haithris di, agus sa cheathrú haithris, a ndéantar an cúigiú haithris di, cuirtear "luachanna" in ionad "prionsabail"; sa cheathrú haithris, a ndéantar an cúigiú haithris di, cuirtear tagairt d'Airteagal 7 den Chonradh ar an Aontas Eorpach in ionad na tagartha d'Airteagal 309 den Chonradh ag bunú an Chomhphobail Eorpaigh; (vi) sa chúigiú haithris, a ndéantar an séú haithris di, cuirtear tagairt don Chonradh ar Fheidhmiú an Aontais Eorpaigh in ionad na tagartha don Chonradh ag bunú an Chomhphobail Eorpaigh; (vii) scriostar an seachtú haithris, a ndéantar an t-ochtú haithris di; (b) leasaítear an tAirteagal Aonair mar a leanas: (i) i bpointe (b) den Airteagal Aonair, cuirtear ", nó, más iomchuí, an Chomhairle Eorpach," i ndiaidh "an Chomhairle" agus cuirtear isteach ag deireadh an phointe "i dtaca leis an mBallstát ar náisiúnach de an t-iarratasóir"; (ii) cuirtear an méid seo a leanas in ionad phointe (c): "(c) má tá cinneadh glactha ag an gComhairle i gcomhréir le hAirteagal 7(1) den Chonradh ar an Aontas Eorpach i dtaca leis an mBallstát ar náisiúnach de an t-iarratasóir, nó má tá cinneadh glactha ag an gComhairle Eorpach i gcomhréir le hAirteagal 7(2) den Chonradh sin i dtaca leis an mBallstát ar náisiúnach de an t-iarratasóir;". PRÓTACAL MAIDIR LE COMHTHÁTHÚ EACNAMAÍOCH, SÓISIALTA AGUS CRÍOCHACH 23) Leasaítear mar a leanas an Prótacal maidir le comhtháthú eacnamaíoch, sóisialta agus críochach: (a) sa Phrótacal tríd síos, cuirtear "comhtháthú eacnamaíoch, sóisialta agus críochach" in ionad "comhtháthú eacnamaíoch agus sóisialta", cuirtear "chomhtháthú eacnamaíoch, sóisialta agus críochach" in ionad "chomhtháthú eacnamaíoch agus sóisialta" agus cuirtear "an chomhtháthaithe eacnamaíoch, shóisialta agus chríochaigh" in ionad "an chomhtháthaithe eacnamaíoch agus shóisialta"; (b) leasaítear mar a leanas an brollach: (i) scriostar an chéad aithris, an dara haithris, an cúigiú haithris, an séú haithris agus an ceathrú haithris déag; (ii) cuirtear an chéad aithris nua seo a leanas isteach: "AG MEABHRÚ DÓIBH go luann Airteagal 3 den Chonradh ar an Aontas Eorpach an cuspóir comhtháthú eacnamaíoch, sóisialta agus críochach agus dlúthpháirtíocht idir na Ballstáit a chur chun cinn agus go bhfuil an comhtháthú a dúradh ar cheann de na réimsí ina bhfuil inniúlacht arna roinnt san Aontas atá liostaithe in Airteagal 2c den Chonradh ar Fheidhmiú an Aontais Eorpaigh,"; (iii) cuirtear an méid seo a leanas in ionad an ceathrú haithris, a bheidh ina tríú haithris: "AG MEABHRÚ DÓIBH go bhforáiltear le forálacha Airteagal 161 den Chonradh ar Fheidhmiú an Aontais Eorpaigh Ciste Comhtháthaithe a chur ar bun,"; (iv) san aonú aithris déag, a bheidh ina hochtú haithris, scriostar "agus cuireann siad béim ar a thábhachtaí atá comhtháthú eacnamaíoch agus sóisialta a áireamh in Airteagail 2 agus 3 den Chonradh"; (v) sa chúigiú aithris déag, a bheidh ina haonú aithris déag nua, scriostar "a chuirfear ar bun roimh an 31 Nollaig 1993"; (vi) san aithris deiridh, cuirtear tagairt don Chonradh ar an Aontas Eorpach agus don Chonradh ar Fheidhmiú an Aontais Eorpaigh in ionad na tagartha don Chonradh ag bunú an Chomhphobail Eorpaigh. PRÓTACAIL EILE 24) Sa Phrótacal maidir leis an nós imeachta um easnamh iomarcach, sa bhrollach, sa chéad aithris, cuirtear tagairt don Chonradh ar Fheidhmiú an Aontais Eorpaigh in ionad na tagartha don Chonradh ag bunú an Chomhphobail Eorpaigh. 25) Sa Phrótacal maidir leis an bhFrainc, cuirtear "sa Nua-Chaladóin, i bPolainéis na Fraince agus i Vailís agus Futúna" in ionad "ina críocha thar lear". 26) Sa Phrótacal maidir le caidreamh eachtrach na mBallstát i dtaca le teorainneacha seachtracha a thrasnú, cuirtear tagairt d'Airteagal 62(2)(b) den Chonradh ar Fheidhmiú an Aontais Eorpaigh in ionad na tagartha do phointe (2)(a) d'Airteagal 62 de Theideal IV den Chonradh. 27) Sa Phrótacal maidir le hAirteagal 17 den Chonradh ar an Aontas Eorpach, sa téarma achtaithe, scriostar an frása deiridh "laistigh de bhliain ó Chonradh Amstardam a theacht i bhfeidhm". 28) Sa Phrótacal maidir leis an gcóras craolacháin phoiblí sna Ballstáit, sa mhír dheiridh den bhrollach, cuirtear "a chuirfear i gceangal leis an gConradh ar Fheidhmiú an Aontais Eorpaigh" in ionad "a chuirfear i gceangal leis an gConradh ag bunú an Chomhphobail Eorpaigh". 29) Sa Phrótacal maidir le hallmhairiú isteach san Aontas Eorpach ar tháirgí peitriliam arna scagadh in Aintillí na hÍsiltíre, scriostar "le cinneadh arna ghlacadh trí thromlach cáilithe" sa dara habairt d'Airteagal 3(3). 30) Leasaítear mar a leanas an Prótacal maidir le hAirteagal 141 den Chonradh ag bunú an Chomhphobail Eorpaigh: (a) i dteideal an Phrótacail, cuirtear tagairt don Chonradh ar Fheidhmiú an Aontais Eorpaigh in ionad na tagartha don Chonradh ag bunú an Chomhphobail Eorpaigh; (b) san fhoráil aonair, cuirtear isteach "den Chonradh ar Fheidhmiú an Aontais Eorpaigh" i ndiaidh na tagartha d'Airteagal 141. 31) Sa Phrótacal ar shocruithe speisialta don Ghraonlainn, cuirtear "leis an gConradh ar Fheidhmiú an Aontais Eorpaigh" in ionad "leis an gConradh ag bunú an Chomhphobail Eorpaigh" agus scriostar Airteagal 2. 32) Leasaítear mar a leanas an Prótacal i gceangal leis an gConradh ar an Aontas Eorpach agus leis na Conarthaí ag bunú na gComhphobal Eorpach: (a) cuirtear "Prótacal maidir le hAirteagal 40.3.3 de Bhunreacht na hÉireann" mar theideal ar an bPrótacal; (b) cuirtear "Ní dhéanfaidh aon ní sna Conarthaí, sa Chonradh ag bunú an Chomhphobail Eorpaigh do Fhuinneamh Adamhach ..." in ionad "Ní dhéanfaidh aon ní sa Chonradh ar an Aontas Eorpach, sna Conarthaí ag bunú na gComhphobal Eorpach ...". 33) Leasaítear mar a leanas an Prótacal maidir leis na hiarmhairtí airgeadais toisc Conradh CEGC a dhul in éag agus leis an gCiste Taighde um Ghual agus Cruach: (a) sa bhrollach, cuirtear an chéad aithris nua seo a leanas in ionad an dá aithris thosaigh: "AG MEABHRÚ DÓIBH go ndearnadh sócmhainní agus dócmhainní uile an Chomhphobail Eorpaigh do Ghual agus Cruach, faoi mar a bhí siad an 23 Iúil 2002, a aistriú chuig an gComhphobal Eorpach an 24 Iúil 2002,"; (b) scriostar Airteagal 1(1) agus athuimhrítear an dá mhír eile dá réir; (c) roinntear Airteagal 2 ina dhá mhír agus is le "lena n-áirítear na prionsabail shár-riachtanacha" a chríochnóidh an chéad mhír. Ina theannta sin, leasaítear mar a leanas an tAirteagal sin: (i) sa chéad mhír, cuirtear "ag gníomhú di i gcomhréir le nós imeachta reachtach speisialta" in ionad "ag gníomhú di d'aon toil ar thogra ón gCoimisiún" agus cuirtear "tar éis toiliú a fháil ó Pharlaimint na hEorpa" in ionad "tar éis dul i gcomhairle le Parlaimint na hEorpa"; (ii) sa dara mír, cuirtear "Glacfaidh an Chomhairle, ar thogra ón gCoimisiún, bearta lena mbunófar treoirlínte ilbhliantúla airgeadais ..." in ionad "agus na nósanna imeachta iomchuí cinnteoireachta, go háirithe d'fhonn na treoirlínte ilbhliantúla airgeadais a ghlacadh ..."; (d) aisghairtear Airteagal 4. Airteagal 2 1. Déantar Airteagail an Phrótacail maidir le Reacht an Chórais Eorpaigh Bhanc Cheannais agus an Bhainc Cheannais Eorpaigh, an Phrótacail ar Reacht an Bhainc Eorpaigh Infheistíochta agus an Phrótacail ar phribhléidí agus díolúintí an Aontais Eorpaigh, mar a leasaítear iad le Conradh Liospóin, a athuimhriú i gcomhréir leis na táblaí comhghaoil atá san Iarscríbhinn a ghabhann leis an gConradh seo. Déantar na crostagairtí d'Airteagail de na Prótacail sin atá sna Prótacail sin a oiriúnú i gcomhréir leis na táblaí sin. 2. Déantar na tagairtí d'aithrisí na bPrótacal dá dtagraítear in Airteagal 1, pointe 1 nó in Airteagail na bPrótacal sin, lena n-áirítear a míreanna nó a bhfomhíreanna, sna Prótacail sin mar a athuimhrítear iad nó mar a gcuirtear ord nua orthu leis an bPrótacal seo, agus i bPrótacail eile nó i ngníomhartha reachtaíochta príomha eile a oiriúnú i gcomhréir leis an bPrótacal seo. Baineann na hoiriúnuithe seo freisin, más iomchuí, le cásanna ina n-aisghairtear an fhoráil i dtrácht. 3. Tuigfear leis na tagairtí d'aithrisí agus d'Airteagail de na Prótacail dá dtagraítear i mír 1, lena n-áirítear a míreanna agus a bhfomhíreanna, mar a athuimhrítear iad nó mar a chuirtear ord nua orthu le forálacha an Phrótacail seo agus atá in ionstraimí eile nó i ngníomhartha eile gur tagairtí iad d'aithrisí agus d'Airteagail na bPrótacal sin, lena n-áirítear a míreanna agus a bhfomhíreanna, mar a athuimhrítear iad nó mar a chuirtear ord nua orthu, i gcomhréir leis an bPrótacal seo. -------------------------------------------------- IARSCRÍBHINN TÁBLAÍ COMHGHAOIL DÁ dTAGRAÍTEAR IN AIRTEAGAL 2 DE PHRÓTACAL Uimh. 1 AG LEASÚ NA bPRÓTACAL ATÁ I gCEANGAL LEIS AN gCONRADH AR AN AONTAS EORPACH, LEIS AN gCONRADH AG BUNÚ AN CHOMHPHOBAIL EORPAIGH AGUS/NÓ LEIS AN gCONRADH AG BUNÚ AN CHOMHPHOBAIL EORPAIGH DO FHUINNEAMH ADAMHACH A. PRÓTACAL MAIDIR LE REACHT AN CHÓRAIS EORPAIGH BHAINC CHEANNAIS AGUS AN BHAINC CHEANNAIS EORPAIGH Seanuimhriú den Phrótacal | Uimhriú nua don Phrótacal | Airteagal 1 | Airteagal 1 | Airteagal 2 | Airteagal 2 | Airteagal 3 | Airteagal 3 | Airteagal 4 | Airteagal 4 | Airteagal 5 | Airteagal 5 | Airteagal 6 | Airteagal 6 | Airteagal 7 | Airteagal 7 | Airteagal 8 | Airteagal 8 | Airteagal 9 | Airteagal 9 | Airteagal 10 | Airteagal 10 | Airteagal 11 | Airteagal 11 | Airteagal 12 | Airteagal 12 | Airteagal 13 | Airteagal 13 | Airteagal 14 | Airteagal 14 | Airteagal 15 | Airteagal 15 | Airteagal 16 | Airteagal 16 | Airteagal 17 | Airteagal 17 | Airteagal 18 | Airteagal 18 | Airteagal 19 | Airteagal 19 | Airteagal 20 | Airteagal 20 | Airteagal 21 | Airteagal 21 | Airteagal 22 | Airteagal 22 | Airteagal 23 | Airteagal 23 | Airteagal 24 | Airteagal 24 | Airteagal 25 | Airteagal 25 | Airteagal 26 | Airteagal 26 | Airteagal 27 | Airteagal 27 | Airteagal 28 | Airteagal 28 | Airteagal 29 | Airteagal 29 | Airteagal 30 | Airteagal 30 | Airteagal 31 | Airteagal 31 | Airteagal 32 | Airteagal 32 | Airteagal 33 | Airteagal 33 | Airteagal 34 | Airteagal 34 | Airteagal 35 | Airteagal 35 | Airteagal 36 | Airteagal 36 | Airteagal 37 (aisghairthe) | | Airteagal 38 | Airteagal 37 | Airteagal 39 | Airteagal 38 | Airteagal 40 | Airteagal 39 | Airteagal 41 | Airteagal 40 | Airteagal 42 | Airteagal 41 | Airteagal 43 | Airteagal 42 | Airteagal 44 | Airteagal 43 | Airteagal 45 | Airteagal 44 | Airteagal 46 | Airteagal 45 | Airteagal 47 | Airteagal 46 | Airteagal 48 | Airteagal 47 | Airteagal 49 | Airteagal 48 | Airteagal 50 (aisghairthe) | | Airteagal 51 (aisghairthe) | | Airteagal 52 | Airteagal 49 | Airteagal 53 | Airteagal 50 | B. PRÓTACAL AR REACHT AN BHAINC EORPAIGH INFHEISTÍOCHTA Seanuimhriú den Phrótacal | Uimhriú nua don Phrótacal | Airteagal 1 | Airteagal 1 | Airteagal 2 | Airteagal 2 | Airteagal 3 | Airteagal 3 | Airteagal 4 | Airteagal 4 | Airteagal 5 | Airteagal 5 | Airteagal 6 (aisghairthe) | | Airteagal 7 (aisghairthe) | | Airteagal 8 | Airteagal 6 | Airteagal 9 | Airteagal 7 | Airteagal 10 | Airteagal 8 | Airteagal 11 | Airteagal 9 | Airteagal 12 | Airteagal 10 | Airteagal 13 | Airteagal 11 | Airteagal 14 | Airteagal 12 | Airteagal 15 | Airteagal 13 | Airteagal 16 | Airteagal 14 | Airteagal 17 | Airteagal 15 | Airteagal 18 | Airteagal 16 | Airteagal 19 | Airteagal 17 | Airteagal 20 | Airteagal 18 | Airteagal 21 | Airteagal 19 | Airteagal 22 | Airteagal 20 | Airteagal 23 | Airteagal 21 | Airteagal 24 | Airteagal 22 | Airteagal 25 | Airteagal 23 | Airteagal 26 | Airteagal 24 | Airteagal 27 | Airteagal 25 | Airteagal 28 | Airteagal 26 | Airteagal 29 | Airteagal 27 | Airteagal 30 | Airteagal 28 | C. PRÓTACAL AR PHRIBHLÉIDÍ AGUS DÍOLÚINTÍ AN AONTAIS EORPAIGH Seanuimhriú den Phrótacal | Uimhriú nua don Phrótacal | Airteagal 1 | Airteagal 1 | Airteagal 2 | Airteagal 2 | Airteagal 3 | Airteagal 3 | Airteagal 4 | Airteagal 4 | Airteagal 5 (aisghairthe) | | Airteagal 6 | Airteagal 5 | Airteagal 7 | Airteagal 6 | Airteagal 8 | Airteagal 7 | Airteagal 9 | Airteagal 8 | Airteagal 10 | Airteagal 9 | Airteagal 11 | Airteagal 10 | Airteagal 12 | Airteagal 11 | Airteagal 13 | Airteagal 12 | Airteagal 14 | Airteagal 13 | Airteagal 15 | Airteagal 14 | Airteagal 16 | Airteagal 15 | Airteagal 17 | Airteagal 16 | Airteagal 18 | Airteagal 17 | Airteagal 19 | Airteagal 18 | Airteagal 20 | Airteagal 19 | Airteagal 21 | Airteagal 20 | Airteagal 22 | Airteagal 21 | Airteagal 23 | Airteagal 22 | --------------------------------------------------